Avis juridique important

|

31994D0156

94/156/ΕΚ: Απόφαση του Συμβουλίου της 21ης Φεβρουαρίου 1994 για την προσχώρηση της Κοινότητας στη σύμβαση του 1974 για την προστασία του θαλάσσιου περιβάλλοντος της περιοχής της Βαλτικής Θάλασσας (σύμβαση του Ελσίνκι)

Επίσημη Εφημερίδα αριθ. L 073 της 16/03/1994 σ. 0001 - 0001 Φινλανδική ειδική έκδοση: Κεφάλαιο 11 τόμος 29 σ. 0220  Σουηδική ειδική έκδοση: Κεφάλαιο 11 τόμος 29 σ. 0220

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Φεβρουαρίου 1994 σχετικά με τη σύναψη, εξ ονόματος της Κοινότητας, της σύμβασης για την προστασία του θαλάσσιου περιβάλλοντος της περιοχής της Βαλτικής Θάλασσας (αναθεωρημένη σύμβαση του Ελσίνκι, 1992) (94/157/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1, σε συνδυασμό με το άρθρο 228 παράγραφος 3 πρώτο εδάφιο,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η Επιτροπή συμμετέσχε, εξ ονόματος της Κοινότητας, στις διαπραγματεύσεις με σκοπό να εκπονηθεί το σχέδιο της αναθεωρημένης σύμβασης του Ελσίνκι του 1992- ότι η σύμβαση υπογράφηκε εξ ονόματος της Κοινότητας στις 24 Σεπτεμβρίου 1992- ότι η σύμβαση αυτή σκοπό έχει να καθορίσει ένα πλαίσιο περιφερειακής συνεργασίας για να διασφαλισθεί η οικολογική αποκατάσταση της Βαλτικής Θάλασσας για την αυτογένεση του θαλάσσιου περιβάλλοντός της και τη διατήρηση της οικολογικής της ισορροπίας- ότι η Κοινότητα έχει εκδώσει μέτρα στον τομέα που καλύπτει η σύμβαση και ότι θα πρέπει, στα θέματα αυτά, να δεσμευθεί σε διεθνές επίπεδο- ότι η πολιτική της Κοινότητας στον τομέα του περιβάλλοντος συμβάλει στην επίτευξη των στόχων που αποσκοπούν στη διατήρηση, την προστασία και τη βελτίωση της ποιότητας του περιβάλλοντος, στην προστασία της υγείας του ανθρώπου και στη συνετή και  ορθολογική χρήση των φυσικών πόρων- ότι η πολιτική της Κοινότητας στον τομέα του περιβάλλοντος αποσκοπεί σε υψηλό επίπεδο προστασίας, και ότι βασίζεται στις αρχές της προφύλαξης και της προληπτικής δράσης, της επανόρθωσης των καταστροφών του περιβάλλοντος κατά προτεραιότητα στην πηγή, και  στην αρχή "ο ρυπαίνων πληρώνει"- ότι, στο πλαίσιο των αντίστοιχων αρμοδιοτήτων τους, η Κοινότητα και τα κράτη μέλη συνεργάζονται με τις τρίτες χώρες και τους αρμόδιους διεθνείς οργανισμούς- ότι η σύναψη της σύμβασης από την Κοινότητα συμβάλλει στην επίτευξη των στόχων που ορίζει το άρθρο 130 P της συνθήκης,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Ευρωπαϊκής Κοινότητας η σύμβαση για την προστασία του θαλασσίου περιβάλλοντος της περιοχής της Βαλτικής Θάλασσας (αναθεωρημένη σύμβαση του Ελσίνκι, του 1992, που υπογράφηκε στο Ελσίνκι (Φιλλανδία) στις 24 Σεπτεμβρίου  1992.  Το κείμενο της σύμβασης επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να καταθέσουν το έγγραφο έγκρισης στη φινλανδική κυβέρνηση σύμφωνα με τις διατάξεις του άρθρου 35 της σύμβασης.  Βρυξέλλες, 21 Φεβρουαρίου 1994. Για το Συμβούλιο Ο Πρόεδρος Θ. ΠΑΓΚΑΛΟΣ  (1) ΕΕ αριθ. C 226 της 21. 8. 1993, σ. 8.  (2) ΕΕ αριθ. C 315 της 22. 11. 1993.  (3) ΕΕ αριθ. C 34 της 2. 2. 1994, σ. 5.


title: 2014/638/EΕ: Απόφαση του Ευρωπαϊκού Συμβουλίου, της 30ής Αυγούστου 2014 , για την εκλογή του Προέδρου του Ευρωπαϊκού Συμβουλίου

text:
               2.9.2014

               EL

               Επίσημη Εφημερίδα της Ευρωπαϊκής Ένωσης

               L 262/5

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ
   της 30ής Αυγούστου 2014
   για την εκλογή του Προέδρου του Ευρωπαϊκού Συμβουλίου

      (2014/638/EΕ)

   ΤΟ ΕΥΡΩΠΑΪΚΟ ΣΥΜΒΟΥΛΙΟ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 15 παράγραφος 5,
   Εκτιμώντας τα ακόλουθα:

               (1)

               Στις 30 Νοεμβρίου 2014 θα λήξει η θητεία του εν ενεργεία Προέδρου του Ευρωπαϊκού Συμβουλίου κ. Herman VAN ROMPUY.

               (2)

               Θα πρέπει συνεπώς να εκλεγεί νέος Πρόεδρος του Ευρωπαϊκού Συμβουλίου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Donald TUSK εκλέγεται Πρόεδρος του Ευρωπαϊκού Συμβουλίου για την περίοδο από την 1η Δεκεμβρίου 2014 έως τις 31 Μαΐου 2017.
   Άρθρο 2
   Η παρούσα απόφαση κοινοποιείται στον κ. Donald TUSK από τον Γενικό Γραμματέα του Συμβουλίου.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Αυγούστου 2014.

            Για το Ευρωπαϊκό Συμβούλιο

            Ο Πρόεδρος

         H. VAN ROMPUY


Ψήφισμα του Ευρωπαϊκού Κοινοβουλίου για την ενσωμάτωση νέου άρθρου 29α στον Κανονισμό του, σχετικά με τις δραστηριότητες και τη νομική κατάσταση των πολιτικών ομάδων (2003/2114(REG))


Avis juridique important

|

32003D0169

2003/169/ΔΕΥ: Απόφαση 2003/169/ΔΕΥ του Συμβουλίου, της 27ης Φεβρουαρίου 2003, για τον καθορισμό των διατάξεων της σύμβασης του 1995 για την απλουστευμένη διαδικασία έκδοσης μεταξύ των κρατών μελών της Ευρωπαϊκής Ένωσης και της σύμβασης του 1996 για την έκδοση μεταξύ των κρατών μελών της Ευρωπαϊκής Ένωσης, oι οποίες συνιστούν ανάπτυξη του κεκτημένου Σένγκεν βάσει της συμφωνίας σχετικά με τη σύνδεση της Δημοκρατίας της Ισλανδίας και του Βασιλείου της Νορβηγίας προς τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν

Επίσημη Εφημερίδα αριθ. L 067 της 12/03/2003 σ. 0025 - 0026

Απόφαση 2003/169/ΔΕΥ του Συμβουλίουτης 27ης Φεβρουαρίου 2003για τον καθορισμό των διατάξεων της σύμβασης του 1995 για την απλουστευμένη διαδικασία έκδοσης μεταξύ των κρατών μελών της Ευρωπαϊκής Ένωσης και της σύμβασης του 1996 για την έκδοση μεταξύ των κρατών μελών της Ευρωπαϊκής Ένωσης, oι οποίες συνιστούν ανάπτυξη του κεκτημένου Σένγκεν βάσει της συμφωνίας σχετικά με τη σύνδεση της Δημοκρατίας της Ισλανδίας και του Βασιλείου της Νορβηγίας προς τη θέση σε ισχύ, την εφαρμογή και την περαιτέρω ανάπτυξη του κεκτημένου ΣένγκενΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 31 στοιχείο β) και το άρθρο 34 παράγραφος 2 στοιχείο γ),την πρωτοβουλία του Βασιλείου της Σουηδίας(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Προκειμένου να επιτευχθούν οι στόχοι της Ευρωπαϊκής Ένωσης, το Συμβούλιο κατήρτισε τη σύμβαση για την απλουστευμένη διαδικασία έκδοσης μεταξύ των κρατών μελών της Ευρωπαϊκής Ένωσης(3) (εφεξής "σύμβαση απλουστευμένης έκδοσης") και τη σύμβαση για την έκδοση μεταξύ των κρατών μελών της Ευρωπαϊκής Ένωσης(4) (εφεξής "σύμβαση έκδοσης").(2) Για να εξασφαλισθεί μια αναμφίβολη και σαφής νομική κατάσταση, είναι ανάγκη να προσδιορισθεί η σχέση μεταξύ των διατάξεων των προαναφερομένων συμβάσεων και των διατάξεων του τίτλου ΙΙΙ κεφάλαιο 4 της σύμβασης της 19ης Ιουνίου 1990 περί εφαρμογής της συμφωνίας του Σένγκεν, της 14ης Ιουνίου 1985, σχετικά με τη σταδιακή κατάργηση των ελέγχων στα κοινά σύνορα(5) (εφεξής "σύμβαση εφαρμογής Σένγκεν"), οι οποίες ενσωματώθηκαν στο πλαίσιο της Ευρωπαϊκής Ένωσης με την έναρξη ισχύος της Συνθήκης του Άμστερνταμ, την 1η Μαΐου 1999.(3) Είναι ανάγκη επίσης να συνδεθούν η Δημοκρατία της Ισλανδίας και το Βασίλειο της Νορβηγίας με την εφαρμογή των διατάξεων της σύμβασης απλουστευμένης έκδοσης και ορισμένων διατάξεων της σύμβασης έκδοσης, οι οποίες συνιστούν ανάπτυξη του κεκτημένου Σένγκεν και εμπίπτουν στο πεδίο εφαρμογής του άρθρου 1 της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν(6).(4) Όσον αφορά την παρούσα απόφαση, τηρήθηκαν οι διαδικασίες που προβλέπονται στη συμφωνία που έχει συναφθεί από το Συμβούλιο της Ευρωπαϊκής Ένωσης, και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν(7) (εφεξής "συμφωνία σύνδεσης").(5) Κατά την κοινοποίηση της έκδοσης της παρούσας απόφασης στη Δημοκρατία της Ισλανδίας και το Βασίλειο της Νορβηγίας, σύμφωνα με το άρθρο 8 παράγραφος 2 στοιχείο α) της συμφωνίας σύνδεσης, τα εν λόγω δύο κράτη, τη στιγμή που ενημερώνουν το Συμβούλιο και την Επιτροπή ότι πληρούνται οι συνταγματικές απαιτήσεις τους, θα κληθούν να προβούν στις σχετικές δηλώσεις και να παράσχουν τις οικείες κοινοποιήσεις υπό την έννοια του άρθρου 7 παράγραφος 4, του άρθρου 9, του άρθρου 12 παράγραφος 3 και του άρθρου 15 της σύμβασης απλουστευμένης έκδοσης, καθώς και του άρθρου 6 παράγραφος 3 και του άρθρου 13 παράγραφος 2 της σύμβασης έκδοσης,ΑΠΟΦΑΣΙΖΕΙ:Άρθρο 1Η σύμβαση απλουστευμένης έκδοσης συνιστά ανάπτυξη των διατάξεων του κεκτημένου Σένγκεν, και ιδίως του άρθρου 66 της σύμβασης Σένγκεν.Άρθρο 2Τα άρθρα 2, 6, 8, 9 και 13 της σύμβασης έκδοσης καθώς και το άρθρο 1, στο βαθμό που το άρθρο αυτό έχει σχέση με τα προαναφερόμενα άλλα άρθρα, συνιστούν ανάπτυξη των διατάξεων του κεκτημένου Σένγκεν, και ιδίως του άρθρου 61, του άρθρου 62 παράγραφοι 1 και 2 και των άρθρων 63 και 65 της σύμβασης Σένγκεν.Άρθρο 31. Με την επιφύλαξη του άρθρου 8 της συμφωνίας σύνδεσης, οι διατάξεις της σύμβασης απλουστευμένης έκδοσης τίθενται σε ισχύ για την Ισλανδία και τη Νορβηγία κατά την ίδια ημερομηνία με αυτή που αρχίζει να ισχύει η σύμβαση αυτή, σύμφωνα με το άρθρο 16 παράγραφος 2 ή, αν η ημερομηνία αυτή είναι προγενέστερη της 1ης Ιουλίου 2002, κατά την τελευταία αυτή ημερομηνία.2. Πριν από την έναρξη ισχύος της σύμβασης απλουστευμένης έκδοσης για την Ισλανδία και τη Νορβηγία, οι χώρες αυτές μπορούν, όταν κοινοποιήσουν την πλήρωση των συνταγματικών τους απαιτήσεων σύμφωνα με το άρθρο 8 παράγραφος 2 της συμφωνίας σύνδεσης, να δηλώσουν ότι οι εν λόγω διατάξεις εφαρμόζονται στις σχέσεις τους με τα κράτη τα οποία έχουν κάνει την ίδια δήλωση. Οι δηλώσεις αυτές παράγουν αποτελέσματα ενενήντα ημέρες από την ημερομηνία κατάθεσής τους.3. Με την επιφύλαξη του άρθρου 8 της συμφωνίας σύνδεσης, τα άρθρα 2, 6, 8, 9 και 13 της σύμβασης έκδοσης τίθενται σε ισχύ για την Ισλανδία και τη Νορβηγία κατά την ημερομηνία που αρχίζει να ισχύει η σύμβαση αυτή, σύμφωνα με το άρθρο 18, παράγραφος 3 ή, αν η ημερομηνία αυτή είναι προγενέστερη της 1ης Ιουλίου 2002, κατά την τελευταία αυτή ημερομηνία.4. Πριν από την έναρξη ισχύος των αναφερομένων στην παράγραφο 3 διατάξεων της σύμβασης έκδοσης για την Ισλανδία ή τη Νορβηγία, οι χώρες αυτές μπορούν, όταν κοινοποιήσουν την πλήρωση των συνταγματικών τους απαιτήσεων σύμφωνα με το άρθρο 8 παράγραφος 2 της συμφωνίας σύνδεσης, να δηλώσουν ότι οι εν λόγω διατάξεις εφαρμόζονται στις σχέσεις τους με τα κράτη τα οποία έχουν κάνει την ίδια δήλωση. Οι δηλώσεις αυτές παράγουν αποτελέσματα ενενήντα ημέρες από την ημερομηνία κατάθεσής τους.Άρθρο 41. Κατά την ίδια ημερομηνία έναρξης ισχύος της σύμβασης απλουστευμένης έκδοσης, σύμφωνα με το άρθρο 16 παράγραφος 2 αυτής, το άρθρο 66 της σύμβασης Σένγκεν καταργείται. Εν τούτοις, η εν λόγω διάταξη συνεχίζει να εφαρμόζεται στις αιτήσεις έκδοσης που υποβλήθηκαν πριν από την ημερομηνία αυτή, εκτός αν τα σχετικά κράτη μέλη εφαρμόζουν ήδη τη σύμβαση απλουστευμένης έκδοσης μεταξύ τους, δυνάμει των δηλώσεων που γίνονται σύμφωνα με το άρθρο 16 παράγραφος 3 της τελευταίας.2. Κατά την ίδια ημερομηνία έναρξης ισχύος της σύμβασης έκδοσης, σύμφωνα με το άρθρο 18 παράγραφος 3 αυτής, το άρθρο 61, το άρθρο 62 παράγραφοι 1 και 2 και τα άρθρα 63 και 65 της σύμβασης Σένγκεν καταργούνται. Εν τούτοις, οι εν λόγω διατάξεις συνεχίζουν να εφαρμόζονται στις αιτήσεις έκδοσης που υποβλήθηκαν πριν από την ημερομηνία αυτή, εκτός αν τα σχετικά κράτη μέλη εφαρμόζουν ήδη τη σύμβαση έκδοσης μεταξύ τους, δυνάμει των δηλώσεων που γίνονται σύμφωνα με το άρθρο 18 παράγραφος 4 της τελευταίας.Άρθρο 5Η παρούσα απόφαση παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 27 Φεβρουαρίου 2003.Για το ΣυμβούλιοΟ ΠρόεδροςΜ. Χρυσοχοΐδης(1) ΕΕ C 195 της 11.7.2001, σ. 13.(2) Γνώμη που διατυπώθηκε στις 13 Νοεμβρίου 2001 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 78 της 30.3.1995, σ. 2.(4) ΕΕ C 313 της 23.10.1996, σ. 12.(5) ΕΕ L 239 της 22.9.2000, σ. 19.(6) ΕΕ L 176 της 10.7.1999, σ. 31.(7) ΕΕ L 176 της 10.7.1999, σ. 36.


title: Απόφαση (ΕΕ) 2015/928 του Συμβουλίου, της 15ης Ιουνίου 2015, για τον διορισμό ενός τακτικού και ενός αναπληρωματικού μέλους από τη Λιθουανία στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας

text:
               17.6.2015

               EL

               Επίσημη Εφημερίδα της Ευρωπαϊκής Ένωσης

               L 150/23

         ΑΠΌΦΑΣΗ (ΕΕ) 2015/928 ΤΟΥ ΣΥΜΒΟΥΛΊΟΥ
   της 15ης Ιουνίου 2015
   για τον διορισμό ενός τακτικού και ενός αναπληρωματικού μέλους από τη Λιθουανία στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (1), και ιδίως το άρθρο 6,
   Έχοντας υπόψη τους καταλόγους υποψηφίων που υπέβαλαν οι κυβερνήσεις των κρατών μελών και οι οργανώσεις των εργαζομένων και των εργοδοτών,
   Εκτιμώντας τα ακόλουθα:

               (1)

               Με τις αποφάσεις του Συμβουλίου της 2ας Δεκεμβρίου 2013 (2), της 8ης Ιουλίου 2014 (3) και της 18ης Νοεμβρίου 2014 (4) το Συμβούλιο διόρισε, με την εξαίρεση ορισμένων μελών, τα μέλη του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και τους αναπληρωτές τους, για το διάστημα έως τις 30 Νοεμβρίου 2016.

               (2)

               Η οργάνωση εργοδοτών BUSINESSEUROPE υπέβαλε υποψηφιότητες για την πλήρωση δύο θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ακόλουθα άτομα διορίζονται εφεξής μέλη και αναπληρωματικά μέλη στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το διάστημα μέχρι 30 Νοεμβρίου 2016:
   III.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Μέλος

               Αναπληρωτής

               Λιθουανία

               κ. Danukas ARLAUSKAS

               κ. Vaidotas LEVICKIS

         Άρθρο 2
   Το Συμβούλιο θα προβεί αργότερα στον διορισμό των μελών για τα οποία δεν έχoυν ακόμη υποβληθεί υποψηφιότητες, καθώς και των αναπληρωτών τους.
   Άρθρο 3
   Η παρούσα απόφαση αρχίζει να ισχύει την ημερομηνία έκδοσής της.

      Λουξεμβούργο, 15 Ιουνίου 2015.

            Για το Συμβούλιο

            Ο Πρόεδρος

         Kaspars GERHARDS

      (1)  ΕΕ L 139 της 30.5.1975, σ. 1.

      (2)  Απόφαση του Συμβουλίου, της 2ας Δεκεμβρίου 2013, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (ΕΕ C 358 της 7.12.2013, σ. 5).

      (3)  Απόφαση 2014/462/ΕΕ του Συμβουλίου, της 8ης Ιουλίου 2014, για τον διορισμό, για την Ουγγαρία, τακτικών και αναπληρωματικών μελών του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (ΕΕ L 209 της 16.7.2014, σ. 54).

      (4)  Απόφαση του Συμβουλίου, της 18ης Νοεμβρίου 2014, για τον διορισμό αναπληρωτή ενός μέλους του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας από τη Μάλτα (ΕΕ C 420 της 22.11.2014, σ. 4).


Avis juridique important

|

E1995C0071

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ Αριθ. 71/95/COL της 5ης Ιουλίου 1995 η οποία τροποποιεί για δεύτερη φορά τους κανόνες διαδικασίας της εποπτεύουσας αρχής ΕΖΕΣ

Επίσημη Εφημερίδα αριθ. L 218 της 14/09/1995 σ. 0028 - 0028

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ Αριθ. 71/95/COL της 5ης Ιουλίου 1995 η οποία τροποποιεί για δεύτερη φορά τους κανόνες διαδικασίας της εποπτεύουσας αρχής ΕΖΕΣ Η ΕΠΟΠΤΕΥΟΥΣΑ ΑΡΧΗ ΕΖΕΣ,Έχοντας υπόψη:τη συμφωνία μεταξύ των κρατών ΕΖΕΣ για τη σύσταση μιας εποπτεύουσας αρχής και ενός δικαστηρίου, και ιδίως το άρθρο 13,τους κανόνες διαδικασίας της εποπτεύουσας αρχής ΕΖΕΣ (1),Εκτιμώντας ότι είναι απαραίτητο να γίνουν ορισμένες προσαρμογές στους εν λόγω κανόνες διαδικασίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Στο άρθρο 2, το πρώτο εδάφιο πρέπει να αντικατασταθεί από το ακόλουθο κείμενο:«Κατά την εκτέλεση των επίσημων καθηκόντων του, το Σώμα επικουρείται από πέντε τμήματα, συγκεκριμένα τρεις διευθύνσεις, νομικές και εκτελεστικές υποθέσεις και διοίκηση.».2. Στο άρθρο 3 δεύτερο εδάφιο οι λέξεις «η νομική υπηρεσία» αντικαθίστανται από τις λέξεις «νομικές και εκτελεστικές υποθέσεις».3. Στο άρθρο 10 πρώτο εδάφιο, στο άρθρο 11 δεύτερο εδάφιο, στο άρθρο 17 πρώτο εδάφιο, στο άρθρο 18 πρώτο εδάφιο και στο άρθρο 19, οι λέξεις «η εκτελεστική γραμματεία» αντικαθίστανται από τις λέξεις «η διεύθυνση νομικών και εκτελεστικών υποθέσεων».4. Στο άρθρο 21, οι λέξεις «η εκτελεστική γραμματεία» και οι λέξεις «και η εκτελεστική γραμματεία, αντίστοιχα» διαγράφονται.5. Η παρούσα απόφαση ισχύει από την 1η Ιουλίου 1995.6. Η παρούσα απόφαση, της οποίας το πρωτότυπο είναι συνταγμένο στα αγγλικά, θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 5 Ιουλίου 1995.Για την εποπτεύουσα αρχή ΕΖΕΣΟ ΠρόεδροςKnut ALMESTAD(1) Εγκρίθηκε από την Εποπτεύουσα Αρχή στις 7 Ιανουαρίου 1994 - απόφαση αριθ. 1/94 COL, (ΕΕ αριθ. L 113 της 4. 5. 1994, σ. 19 και συμπλήρωμα ΕΟΧ αριθ. 6 της 4. 5. 1994, σ. 1), όπως τροποποιήθηκε από την απόφαση αριθ. 18/95/COL.


title: 2014/167/ΕΕ: Απόφαση του Ευρωπαϊκού Κοινοβουλίου και του Συμβουλίου, της 11ης Μαρτίου 2014 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση ΕΤΠ/2013/008 ES/Comunidad Valenciana — Κλωστοϋφαντουργικά προϊόντα από την Ισπανία)

text:
               26.3.2014

               EL

               Επίσημη Εφημερίδα της Ευρωπαϊκής Ένωσης

               L 90/18

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 11ης Μαρτίου 2014
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση ΕΤΠ/2013/008 ES/Comunidad Valenciana — Κλωστοϋφαντουργικά προϊόντα από την Ισπανία)
   (2014/167/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (1), και ιδίως το άρθρο 12 παράγραφος 3,
   Έχοντας υπόψη τον κανονισμό (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, που αφορά τον καθορισμό του πολυετούς δημοσιονομικού πλαισίου για την περίοδο 2014-2020 (2), και ιδίως το άρθρο 12,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (3), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Ο κανονισμός (ΕΕ, Ευρατόμ) αριθ. 1311/2013 επιτρέπει την κινητοποίηση του ΕΤΠ εντός του ετήσιου ανώτατου ορίου των 150 εκατ. EUR.

               (3)

               Στις 8 Οκτωβρίου 2013 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 198 επιχειρήσεις που δραστηριοποιούνται στον κλάδο 13 της NACE αναθ. 2 (Παραγωγή κλωστοϋφαντουργικών υλών), στην περιφέρεια NUTS II Comunidad Valenciana (ES52) και τη συμπλήρωσε με πρόσθετες πληροφορίες έως τις 5 Νοεμβρίου 2013. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 840 000 EUR.

               (4)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 840 000 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 11 Μαρτίου 2014.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         Δ. ΚΟΥΡΚΟΥΛΑΣ

      (1)  ΕΕ L 406 της 30.12.2006, σ. 1.

      (2)  ΕΕ L 347 της 20.12.2013, σ. 884.

      (3)  ΕΕ C 373 της 20.12.2013, σ. 1.


title: Απόφαση (EE) 2015/201 του Συμβουλίου, της 27ης Ιανουαρίου 2015 , για τη θέση που θα ληφθεί εξ ονόματος της Ευρωπαϊκής Ένωσης στο πλαίσιο της υγειονομικής και φυτοϋγειονομικής υποεπιτροπής, της τελωνειακής υποεπιτροπής και της υποεπιτροπής για τις γεωγραφικές ενδείξεις, που συστάθηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, σχετικά με την έγκριση των αποφάσεων της υγειονομικής και φυτοϋγειονομικής υποεπιτροπής, της τελωνειακής υποεπιτροπής και της υποεπιτροπής για τις γεωγραφικές ενδείξεις αναφορικά με τους εσωτερικούς κανονισμούς τους

text:
                  10.2.2015

                  EL

                  Επίσημη Εφημερίδα της Ευρωπαϊκής Ένωσης

                  L 33/19

         ΑΠΟΦΑΣΗ (EE) 2015/201 ΤΟΥ ΣΥΜΒΟΥΛΙΟΥ
         της 27ης Ιανουαρίου 2015
         για τη θέση που θα ληφθεί εξ ονόματος της Ευρωπαϊκής Ένωσης στο πλαίσιο της υγειονομικής και φυτοϋγειονομικής υποεπιτροπής, της τελωνειακής υποεπιτροπής και της υποεπιτροπής για τις γεωγραφικές ενδείξεις, που συστάθηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, σχετικά με την έγκριση των αποφάσεων της υγειονομικής και φυτοϋγειονομικής υποεπιτροπής, της τελωνειακής υποεπιτροπής και της υποεπιτροπής για τις γεωγραφικές ενδείξεις αναφορικά με τους εσωτερικούς κανονισμούς τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:

                     (1)

                     Το άρθρο 431 της συμφωνίας Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1) («η συμφωνία»), προβλέπει την προσωρινή εφαρμογή μέρους της συμφωνίας.

                     (2)

                     Το άρθρο 3 της απόφασης 2014/494/ΕΕ του Συμβουλίου (2) ορίζει τα τμήματα της συμφωνίας που πρόκειται να εφαρμοστούν προσωρινά, συμπεριλαμβανομένων των διατάξεων σχετικά με τη σύσταση και τη λειτουργία της υγειονομικής και φυτοϋγειονομικής υποεπιτροπής («υποεπιτροπή ΥΦΠ»), της τελωνειακής υποεπιτροπής, και της υποεπιτροπής για τις γεωγραφικές ενδείξεις («υποεπιτροπή ΓΕ»).

                     (3)

                     Σύμφωνα με το άρθρο 65 παράγραφος 5 της συμφωνίας, η υποεπιτροπή ΥΦΠ θεσπίζει τον εσωτερικό κανονισμό της κατά την πρώτη της συνεδρίαση.

                     (4)

                     Σύμφωνα με το άρθρο 74 παράγραφος 3 της συμφωνίας, η τελωνειακή υποεπιτροπή θεσπίζει τον εσωτερικό κανονισμό της.

                     (5)

                     Σύμφωνα με το άρθρο 179 παράγραφος 2 της συμφωνίας, η υποεπιτροπή ΓΕ θεσπίζει τον εσωτερικό κανονισμό της.

                     (6)

                     Ως εκ τούτου, είναι σκόπιμο να καθοριστεί η θέση της Ένωσης όσον αφορά τους εσωτερικούς κανονισμούς που θα θεσπιστούν από τις εν λόγω υποεπιτροπές,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1

               1.   Η θέση που θα ληφθεί εξ ονόματος της Ένωσης στο πλαίσιο της υγειονομικής και φυτοϋγειονομικής υποεπιτροπής που συστάθηκε δυνάμει του άρθρου 65 της συμφωνίας, όσον αφορά την έγκριση του εσωτερικού κανονισμού της υποεπιτροπής ΥΦΠ, βασίζεται στο σχέδιο απόφασης της εν λόγω υποεπιτροπής, το οποίο επισυνάπτεται στην παρούσα απόφαση.

               2.   Τεχνικές αλλαγές ήσσονος σημασίας στα σχέδια αποφάσεων μπορούν να συμφωνηθούν από τους εκπροσώπους της Ένωσης στο πλαίσιο της υποεπιτροπής ΥΦΠ χωρίς περαιτέρω απόφαση του Συμβουλίου.

            Άρθρο 2

               1.   Η θέση που θα ληφθεί εξ ονόματος της Ένωσης στο πλαίσιο της τελωνειακής υποεπιτροπής που συστάθηκε δυνάμει του άρθρου 74 της συμφωνίας, όσον αφορά την έγκριση του εσωτερικού κανονισμού της τελωνειακής υποεπιτροπής, βασίζεται στο σχέδιο απόφασης της εν λόγω υποεπιτροπής, το οποίο επισυνάπτεται της παρούσας απόφασης.

               2.   Τεχνικές αλλαγές ήσσονος σημασίας στα σχέδια αποφάσεων μπορούν να συμφωνηθούν από τους αντιπροσώπους της Ένωσης στο πλαίσιο της τελωνειακής υποεπιτροπής χωρίς περαιτέρω απόφαση του Συμβουλίου.

            Άρθρο 3

               1.   Η θέση που θα ληφθεί εξ ονόματος της Ένωσης στο πλαίσιο της υποεπιτροπής για τις γεωγραφικές ενδείξεις που συστάθηκε δυνάμει του άρθρου 179 της συμφωνίας, όσον αφορά την έγκριση του εσωτερικού κανονισμού της υποεπιτροπής ΓΕ, βασίζεται στο σχέδιο απόφασης της εν λόγω υποεπιτροπής, το οποίο επισυνάπτεται της παρούσας απόφασης.

               2.   Τεχνικές αλλαγές ήσσονος σημασίας στα σχέδια αποφάσεων μπορούν να συμφωνηθούν από τους αντιπροσώπους της Ένωσης στο πλαίσιο της υποεπιτροπής ΓΕ χωρίς περαιτέρω απόφαση του Συμβουλίου.

            Άρθρο 4
            Η παρούσα απόφαση αρχίζει να ισχύει από την ημερομηνία της έκδοσής της.

            Βρυξέλλες, 27 Ιανουαρίου 2015.

                  Για το Συμβούλιο

                  Ο Πρόεδρος

               J. REIRS

            (1)  ΕΕ L 261 της 30.8.2014, σ. 4.

            (2)  Απόφαση 2014/494/ΕΕ του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (ΕΕ L 261 της 30.8.2014, σ. 1).

            ΣΧΕΔΙΟ
            ΑΠΟΦΑΣΗ αριθ. 1/2015 ΤΗΣ ΥΠΟΕΠΙΤΡΟΠΗΣ ΥΓΕΙΟΝΟΜΙΚΩΝ ΚΑΙ ΦΥΤΟΫΓΕΙΟΝΟΜΙΚΩΝ ΜΕΤΡΩΝ ΕΕ-ΓΕΩΡΓΙΑΣ
            της … 2015
            για τη θέσπιση του εσωτερικού κανονισμού της
            Η ΥΠΟΕΠΙΤΡΟΠΗ ΥΓΕΙΟΝΟΜΙΚΩΝ ΚΑΙ ΦΥΤΟΫΓΕΙΟΝΟΜΙΚΩΝ ΜΕΤΡΩΝ ΕΕ-ΓΕΩΡΓΙΑΣ,
            Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1), («η συμφωνία»), και ιδίως το άρθρο 65,
            Εκτιμώντας τα ακόλουθα:

                        (1)

                        Σύμφωνα με το άρθρο 431 της συμφωνίας, ορισμένα μέρη της συμφωνίας εφαρμόστηκαν προσωρινά από την 1η Σεπτεμβρίου 2014.

                        (2)

                        Σύμφωνα με το άρθρο 65 παράγραφος 2 της συμφωνίας, η υποεπιτροπή υγειονομικών και φυτοϋγειονομικών μέτρων («υποεπιτροπή ΥΦΠ») θα πρέπει να εξετάζει κάθε θέμα σχετικά με την εφαρμογή του κεφαλαίου 4 (Υγειονομικά και φυτοϋγειονομικά μέτρα) του τίτλου IV (Εμπόριο και συναφή με το εμπόριο θέματα) της συμφωνίας.

                        (3)

                        Σύμφωνα με το άρθρο 65 παράγραφος 5 της συμφωνίας, η υποεπιτροπή ΥΦΠ θεσπίζει τον εσωτερικό κανονισμό της.

                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1
               Εγκρίνεται ο εσωτερικός κανονισμός της υποεπιτροπής ΥΦΠ, όπως παρατίθεται στο παράρτημα.

               Άρθρο 2
               Η παρούσα απόφαση αρχίζει να ισχύει την ημερομηνία της έκδοσής της.

               Έγινε στ …,

                     Για την υποεπιτροπή ΥΦΠ

                     Ο Πρόεδρος

               (1)  ΕΕ L 261 της 30.8.2014, σ. 4.

               ΠΑΡΑΡΤΗΜΑ

                  Εσωτερικός κανονισμός της υγειονομικής και φυτοϋγειονομικής υποεπιτροπής ΕΕ-Γεωργίας

                  Άρθρο 1
                  Γενικές διατάξεις

                     1.   Η υγειονομική και φυτοϋγειονομική υποεπιτροπή («υποεπιτροπή ΥΦΠ»), που έχει συσταθεί σύμφωνα με το άρθρο 65 παράγραφος 1 της συμφωνίας Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία») θα επικουρεί τη συνεδρίαση της Επιτροπής Σύνδεσης στη σύνθεσή της για τα εμπορικά θέματα, όπως προβλέπεται στο άρθρο 408 παράγραφος 4 της συμφωνίας («Επιτροπή Σύνδεσης στη σύνθεσή της για τα εμπορικά θέματα»), κατά την εκτέλεση των καθηκόντων της.

                     2.   Η υποεπιτροπή ΥΦΠ ασκεί τα καθήκοντα που ορίζονται στο άρθρο 65 παράγραφος 2 της συμφωνίας υπό το πρίσμα των στόχων του κεφαλαίου 4 του τίτλου IV που ορίζεται στο άρθρο 50 της συμφωνίας.

                     3.   Η υποεπιτροπή ΥΦΠ απαρτίζεται από αντιπροσώπους της Ευρωπαϊκής Επιτροπής και της Γεωργίας, αρμόδιους για υγειονομικά και φυτοϋγειονομικά θέματα.

                     4.   Ένας εκπρόσωπος της Ευρωπαϊκής Επιτροπής ή της Γεωργίας που είναι αρμόδιος για υγειονομικά και φυτοϋγειονομικά θέματα εκτελεί χρέη προέδρου της υποεπιτροπής ΥΦΠ σύμφωνα με το άρθρο 2.

                     5.   Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 428 της συμφωνίας.

                  Άρθρο 2
                  Προεδρία
                  Η προεδρία της υποεπιτροπής ΥΦΠ ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ιδίου έτους.

                  Άρθρο 3
                  Συνεδριάσεις

                     1.   Εκτός εάν συμφωνηθεί διαφορετικά από τα μέρη, η υποεπιτροπή ΥΦΠ συνεδριάζει εντός τριών μηνών από την έναρξη ισχύος της συμφωνίας, κατόπιν αιτήσεως ενός εκ των μερών, ή τουλάχιστον μία φορά ετησίως.

                     2.   Κάθε συνεδρίαση της υποεπιτροπής ΥΦΠ συγκαλείται από τον πρόεδρο σε τόπο και σε χρόνο που συμφωνούν τα μέρη. Η ανακοίνωση για τη σύγκληση της συνεδρίασης εκδίδεται από τον πρόεδρο της υποεπιτροπής ΥΦΠ το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.

                     3.   Οποτεδήποτε είναι εφικτό, η τακτική συνεδρίαση της υποεπιτροπής ΥΦΠ συγκαλείται σε εύθετο χρόνο πριν από την τακτική συνεδρίαση της Επιτροπής Σύνδεσης στη σύνθεσή της για τα εμπορικά θέματα.

                     4.   Οι συνεδριάσεις της υποεπιτροπής ΥΦΠ μπορούν να γίνονται με οποιοδήποτε συμφωνημένο τεχνολογικό μέσο, όπως εικονοδιάσκεψη ή ηχοδιάσκεψη.

                     5.   Η υποεπιτροπή ΥΦΠ μπορεί επίσης να εξετάζει θέματα και εκτός συνεδρίασης, δι' αλληλογραφίας.

                  Άρθρο 4
                  Αντιπροσωπείες
                  Πριν από κάθε συνεδρίαση, τα μέρη ενημερώνονται μέσω της γραμματείας της υποεπιτροπής ΥΦΠ για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση και από τις δύο πλευρές.

                  Άρθρο 5
                  Γραμματεία

                     1.   Ένας μόνιμος υπάλληλος της Ευρωπαϊκής Επιτροπής και ένας δημόσιος υπάλληλος της Γεωργίας εκτελούν από κοινού χρέη γραμματέων της υποεπιτροπής ΥΦΠ και εκτελούν καθήκοντα γραμματείας από κοινού, σε πνεύμα αμοιβαίας εμπιστοσύνης και συνεργασίας.

                     2.   Η γραμματεία της Επιτροπής Σύνδεσης στη σύνθεσή της για τα εμπορικά θέματα πρέπει να ενημερώνεται σχετικά με τυχόν αποφάσεις, γνωμοδοτήσεις, συστάσεις, εκθέσεις και άλλες συμφωνηθείσες δράσεις της υποεπιτροπής ΥΦΠ.

                  Άρθρο 6
                  Αλληλογραφία

                     1.   Η αλληλογραφία που απευθύνεται στην υποεπιτροπή ΥΦΠ διαβιβάζεται στον γραμματέα οποιουδήποτε από τα μέρη, ο οποίος με τη σειρά του ενημερώνει τον έτερο γραμματέα.

                     2.   Η γραμματεία της υποεπιτροπής ΥΦΠ διασφαλίζει ότι η αλληλογραφία που απευθύνεται στην υποεπιτροπή ΥΦΠ διαβιβάζεται στον πρόεδρό της και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7.

                     3.   Η αλληλογραφία του προέδρου αποστέλλεται από τη γραμματεία στα μέρη εκ μέρους του προέδρου. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7.

                  Άρθρο 7
                  Έγγραφα

                     1.   Τα έγγραφα διαβιβάζονται μέσω των γραμματέων της υποεπιτροπής ΥΦΠ.

                     2.   Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.

                     3.   Ο γραμματέας της Ένωσης διανέμει τα έγγραφα στους αρμόδιους εκπροσώπους της Ένωσης και κοινοποιεί συστηματικά την αλληλογραφία αυτή στον γραμματέα της Γεωργίας και στους γραμματείς της Επιτροπής Σύνδεσης στη σύνθεσή της για τα εμπορικά θέματα.

                     4.   Ο γραμματέας της Γεωργίας διανέμει τα έγγραφα στους αρμόδιους εκπροσώπους της Γεωργίας και κοινοποιεί συστηματικά την αλληλογραφία αυτή στον γραμματέα της Ένωσης και στους γραμματείς της Επιτροπής Σύνδεσης στη σύνθεσή της για τα εμπορικά θέματα.

                     5.   Οι γραμματείς της υποεπιτροπής ΥΦΠ είναι αρμόδιοι για τις επαφές σχετικά με τις ανταλλαγές που προβλέπονται στο άρθρο 58 της συμφωνίας.

                  Άρθρο 8
                  Εμπιστευτικότητα
                  Οι συνεδριάσεις της υποεπιτροπής ΥΦΠ δεν είναι δημόσιες, εκτός εάν αποφασιστεί διαφορετικά από τα μέρη. Όταν ένα μέρος υποβάλει στην υποεπιτροπή ΥΦΠ πληροφορίες που έχουν χαρακτηριστεί εμπιστευτικές, το άλλο μέρος χειρίζεται τις πληροφορίες αυτές ως τέτοιες.

                  Άρθρο 9
                  Ημερήσια διάταξη των συνεδριάσεων

                     1.   Η γραμματεία της υποεπιτροπής ΥΦΠ καταρτίζει προσωρινή ημερήσια διάταξη για κάθε συνεδρίαση, καθώς επίσης και σχέδιο επιχειρησιακών συμπερασμάτων, όπως προβλέπεται στο άρθρο 10, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.

                     2.   Η προσωρινή ημερήσια διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.

                     3.   Η ημερήσια διάταξη εγκρίνεται από την υποεπιτροπή ΥΦΠ στην αρχή κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που εμφανίζονται στην προσωρινή ημερήσια διάταξη.

                     4.   Ο πρόεδρος της υποεπιτροπής ΥΦΠ δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες σε έναν θεματικό τομέα σε βάση ad-hoc να παραστούν στις συνεδριάσεις της υποεπιτροπής ΥΦΠ για να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.

                     5.   Ο πρόεδρος της υποεπιτροπής ΥΦΠ δύναται, κατόπιν διαβούλευσης με τα μέρη, να συντομεύει τις προθεσμίες που καθορίζονται στις παραγράφους 1 και 2, για να ληφθούν υπόψη ειδικές περιστάσεις.

                  Άρθρο 10
                  Πρακτικά και επιχειρησιακά συμπεράσματα

                     1.   Οι γραμματείς της υποεπιτροπής ΥΦΠ συντάσσουν από κοινού σχέδιο πρακτικών κάθε συνεδρίασης.

                     2.   Κατά γενικό κανόνα, τα πρακτικά αναφέρουν, για κάθε θέμα της ημερήσιας διάταξης:

                                 α)

                                 τον κατάλογο με τους συμμετέχοντες στη συνεδρίαση, τους υπαλλήλους που τους συνοδεύουν και τυχόν παρατηρητές ή εμπειρογνώμονες που παρέστησαν στη συνεδρίαση·

                                 β)

                                 τα έγγραφα που υποβλήθηκαν στην υποεπιτροπή ΥΦΠ·

                                 γ)

                                 τις δηλώσεις των οποίων η καταχώριση στα πρακτικά ζητήθηκε από την υποεπιτροπή ΥΦΠ· και

                                 δ)

                                 τα επιχειρησιακά συμπεράσματα της συνεδρίασης σύμφωνα με την παράγραφο 4.

                     3.   Το σχέδιο πρακτικών υποβάλλεται στην υποεπιτροπή ΥΦΠ προς έγκριση. Εγκρίνεται εντός 28 ημερολογιακών ημερών μετά από κάθε συνεδρίαση της υποεπιτροπής ΥΦΠ. Αντίγραφο αποστέλλεται σε όλους τους αποδέκτες που αναφέρονται στο άρθρο 7.

                     4.   Το σχέδιο επιχειρησιακών συμπερασμάτων κάθε συνεδρίασης συντάσσεται από τον γραμματέα του μέρους που ασκεί την προεδρία της υποεπιτροπής ΥΦΠ και διανέμεται στα μέρη μαζί με την ημερήσια διάταξη, το αργότερο 15 ημερολογιακές ημέρες πριν από την έναρξη της συνεδρίασης. Το εν λόγω σχέδιο επικαιροποιείται κατά τη διεξαγωγή της συνεδρίασης, ώστε στο τέλος της συνεδρίασης, εκτός εάν αποφασιστεί διαφορετικά από τα μέρη, η υποεπιτροπή ΥΦΠ να εγκρίνει τα επιχειρησιακά συμπεράσματα προσδιορίζοντας τις επακόλουθες δράσεις των μερών. Μόλις εγκριθούν, τα επιχειρησιακά συμπεράσματα επισυνάπτονται στα πρακτικά και η εφαρμογή τους εξετάζεται κατά τη διάρκεια κάθε επακόλουθης συνεδρίασης της υποεπιτροπής ΥΦΠ. Για τον σκοπό αυτόν, η υποεπιτροπή ΥΦΠ εγκρίνει υπόδειγμα που καθιστά δυνατό τον προσδιορισμό κάθε σημείου δράσης σε σχέση με συγκεκριμένη προθεσμία.

                  Άρθρο 11
                  Αποφάσεις και συστάσεις

                     1.   Η υποεπιτροπή ΥΦΠ έχει την εξουσία να εγκρίνει αποφάσεις, γνωμοδοτήσεις, συστάσεις, εκθέσεις και κοινές δράσεις, όπως προβλέπεται στο άρθρο 65 της συμφωνίας. Οι εν λόγω αποφάσεις, γνωμοδοτήσεις, συστάσεις, εκθέσεις και κοινές δράσεις, εγκρίνονται με συναίνεση μεταξύ των μερών, μετά την ολοκλήρωση των αντίστοιχων εσωτερικών τους διαδικασιών που απαιτούνται για την έγκρισή τους. Οι αποφάσεις είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους.

                     2.   Κάθε απόφαση, γνώμη, σύσταση ή έκθεση υπογράφεται από τον πρόεδρο της υποεπιτροπής ΥΦΠ και επικυρώνεται από τους γραμματείς της υποεπιτροπής ΥΦΠ. Με την επιφύλαξη της παραγράφου 3, ο πρόεδρος υπογράφει τα εν λόγω έγγραφα κατά τη διάρκεια της συνεδρίασης κατά την οποία εγκρίνεται η σχετική απόφαση, γνώμη, σύσταση ή έκθεση.

                     3.   Η υποεπιτροπή ΥΦΠ μπορεί να λαμβάνει αποφάσεις, να διατυπώνει συστάσεις και εκδίδει γνώμες ή εκθέσεις με γραπτή διαδικασία, μετά την ολοκλήρωση των αντίστοιχων εσωτερικών διαδικασιών, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των δύο γραμματέων, οι οποίοι ενεργούν σε συμφωνία με τα μέρη. Προς τον σκοπό αυτόν, το κείμενο της πρότασης ανακοινώνεται σύμφωνα με το άρθρο 7 και ορίζεται προθεσμία όχι μικρότερη των 21 ημερολογιακών ημερών, εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος δύναται να συντομεύει την προθεσμία αυτή, με σκοπό να λαμβάνονται υπόψη ειδικές περιστάσεις μετά από διαβούλευση με τα μέρη. Αφού συμφωνηθεί το κείμενο, η απόφαση, η γνώμη, η σύσταση ή η έκθεση πρέπει να υπογράφονται από τον πρόεδρο και επικυρώνονται από τους δύο γραμματείς.

                     4.   Οι πράξεις της υποεπιτροπής ΥΦΠ φέρουν τον τίτλο «απόφαση», «γνώμη», «σύσταση» ή «έκθεση» αντίστοιχα. Κάθε απόφαση αρχίζει να ισχύει την ημερομηνία της έκδοσής της, εκτός αν προβλέπεταιδιαφορετικά στην απόφαση.

                     5.   Οι αποφάσεις, οι γνώμες, οι συστάσεις και οι εκθέσεις διαβιβάζονται στα μέρη.

                     6.   Κάθε μέρος μπορεί να αποφασίσει τη δημοσίευση των αποφάσεων, των γνωμών και των συστάσεων της υποεπιτροπής ΥΦΠ στην επίσημη εφημερίδα του.

                  Άρθρο 12
                  Εκθέσεις
                  Η υποεπιτροπή ΥΦΔ υποβάλλει έκθεση στην Επιτροπή Σύνδεσης στη σύνθεσή της για τα εμπορικά θέματα σχετικά με τις δραστηριότητές της, καθώς και για τις δραστηριότητες των τεχνικών ομάδων εργασίας ή των ομάδων ad hoc που δημιουργήθηκαν από την υποεπιτροπή ΥΦΠ,. Η έκθεση υποβάλλεται 25 ημερολογιακές ημέρες πριν από την τακτική ετήσια συνεδρίαση της Επιτροπής Σύνδεσης στη σύνθεσή της για τα εμπορικά θέματα.

                  Άρθρο 13
                  Γλώσσες

                     1.   Οι γλώσσες εργασίας της υποεπιτροπής ΥΦΠ είναι η αγγλική και η γεωργιανή.

                     2.   Η υποεπιτροπή ΥΦΠ χρησιμοποιεί τεκμηρίωση που έχει συνταχθεί σε αυτές τις γλώσσες, εκτός αν αποφασιστεί διαφορετικά.

                  Άρθρο 14
                  Δαπάνες

                     1.   Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της υποεπιτροπής ΥΦΠ, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.

                     2.   Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.

                     3.   Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς την αγγλική και τη γεωργιανή γλώσσα, όπως αναφέρεται στο άρθρο 13 παράγραφος 1, αναλαμβάνονται από το μέρος που φιλοξενεί τη συνεδρίαση.
                     Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν συμβαλλόμενο μέρος.

                  Άρθρο 15
                  Τροποποίηση του εσωτερικού κανονισμού
                  Ο παρών εσωτερικός κανονισμός μπορεί να τροποποιείται με απόφαση της υποεπιτροπής ΥΦΠ σύμφωνα με το άρθρο 65 παράγραφος 5 της συμφωνίας.

                  Άρθρο 16
                  Τεχνικές ομάδες εργασίας και ομάδες ad hoc

                     1.   Η υποεπιτροπή ΥΦΠ μπορεί, με απόφασή της σύμφωνα με το άρθρο 65 παράγραφος 6 της συμφωνίας, να δημιουργήσει ή να καταργήσει, όπου κρίνεται σκόπιμο, τεχνικές ομάδες εργασίας ή ομάδες εργασίας ad hoc, περιλαμβανομένων και επιστημονικών ομάδων και ομάδων εμπειρογνωμόνων.

                     2.   Η σύνθεση των ομάδων εργασίας ad hοc δεν περιορίζεται αναγκαστικώς σε εκπροσώπους των μερών. Τα μέρη εξασφαλίζουν ότι τα μέλη κάθε ομάδας που δημιουργείται από την υποεπιτροπή ΥΦΠ τηρούν τις εκάστοτε απαιτήσεις εμπιστευτικότητας.

                     3.   Εκτός αν αποφασιστεί διαφορετικά μεταξύ των μερών, οι ομάδες που δημιουργούνται από την υποεπιτροπή ΥΦΠ λειτουργούν υπό την εποπτεία της υποεπιτροπής ΥΦΠ, την οποία και ενημερώνουν.

                     4.   Οι συνεδριάσεις των ομάδων εργασίας μπορούν να διεξάγονται όταν προκύπτει ανάγκη, αυτοπροσώπως ή μέσω εικονοδιάσκεψης/ηχοδιάσκεψης.

                     5.   Το σύνολο της σχετικής αλληλογραφίας, καθώς και των εγγράφων και ανακοινώσεων που αφορούν τις δραστηριότητες των ομάδων εργασίας πρέπει να κοινοποιούνται στη γραμματεία της υποεπιτροπής ΥΦΠ.

                     6.   Οι ομάδες εργασίας έχουν την εξουσία να διατυπώνουν συστάσεις γραπτώς στην υποεπιτροπή ΥΦΠ. Οι συστάσεις διατυπώνονται με συναίνεση και κοινοποιούνται στον πρόεδρο της υποεπιτροπής ΥΦΠ, ο οποίος διαβιβάζει τις συστάσεις όπως προβλέπεται στο άρθρο 7.

                     7.   Ο εσωτερικός κανονισμός εφαρμόζεται κατ' αναλογία σε κάθε τεχνική ομάδα εργασίας ή ομάδα εργασίας ad hoc που έχει συσταθεί από την υποεπιτροπή ΥΦΠ, εκτός αν ορίζεται διαφορετικά στο παρόν άρθρο. Οι αναφορές στη συνεδρίαση της Επιτροπής Σύνδεσης στη σύνθεσή της για τα εμπορικά θέματα νοούνται ως αναφορές στην υποεπιτροπή ΥΦΠ.

            ΣΧΕΔΙΟ
            ΑΠΟΦΑΣΗ αριθ. 1/2015 ΤΗΣ ΤΕΛΩΝΕΙΑΚΗΣ ΥΠΟΕΠΙΤΡΟΠΗΣ ΕΕ — ΓΕΩΡΓΙΑΣ
            της … 2015
            για τη θέσπιση του εσωτερικού κανονισμού της
            Η ΤΕΛΩΝΕΙΑΚΗ ΥΠΟΕΠΙΤΡΟΠΗ ΕΕ-ΓΕΩΡΓΙΑΣ,
            Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1), («η συμφωνία»), και ιδίως το άρθρο 74,
            Εκτιμώντας τα ακόλουθα:

                        (1)

                        Σύμφωνα με το άρθρο 431, της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.

                        (2)

                        Σύμφωνα με το άρθρο 74 της συμφωνίας η τελωνειακή υποεπιτροπή παρακολουθεί την εφαρμογή και τη διαχείριση των διατάξεων του κεφαλαίου 5 (Διευκόλυνση των τελωνειακών διαδικασιών και του εμπορίου) του τίτλου IV (Εμπόριο και συναφή με το εμπόριο θέματα) της συμφωνίας.

                        (3)

                        Σύμφωνα με το άρθρο 74 παράγραφος 3 στοιχείο ε) της συμφωνίας η τελωνειακή υποεπιτροπή θεσπίζει τον εσωτερικό κανονισμό της.

                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1
               Εγκρίνεται ο εσωτερικός κανονισμός της τελωνειακής υποεπιτροπής, όπως παρατίθεται στο παράρτημα.

               Άρθρο 2
               Η παρούσα απόφαση αρχίζει να ισχύει την ημερομηνία της έκδοσής της.

               Έγινε στ …,

                     Για την τελωνειακή υποεπιτροπή

                     Ο Πρόεδρος

               (1)  ΕΕ L 261 της 30.8.2014, σ. 4.

               ΠΑΡΑΡΤΗΜΑ

                  Εσωτερικός κανονισμός της τελωνειακής υποεπιτροπής ΕΕ-Γεωργίας

                  Άρθρο 1
                  Γενικές διατάξεις

                     1.   Η τελωνειακή υποεπιτροπή που συγκροτήθηκε σύμφωνα με το άρθρο 74 παράγραφος 1 της συμφωνίας Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, («η συμφωνία») ασκεί τα καθήκοντά της όπως προβλέπεται στο άρθρο 74 παράγραφοι 2 και 3 της συμφωνίας.

                     2.   Η τελωνειακή υποεπιτροπή απαρτίζεται από εκπροσώπους της Ευρωπαϊκής Επιτροπής και της Γεωργίας, που είναι αρμόδιοι για τελωνειακά και συναφή θέματα.

                     3.   Ένας εκπρόσωπος της Ευρωπαϊκής Επιτροπής ή της Γεωργίας που είναι αρμόδιος για τελωνειακά και συναφή θέματα εκτελεί χρέη προέδρου σύμφωνα με το άρθρο 2.

                     4.   Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 428 της συμφωνίας.

                  Άρθρο 2
                  Προεδρία
                  Η προεδρία της τελωνειακής υποεπιτροπής ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ιδίου έτους.

                  Άρθρο 3
                  Συνεδριάσεις

                     1.   Εκτός εάν συμφωνηθεί διαφορετικά από τα μέρη, η τελωνειακή υποεπιτροπή συνεδριάζει μία φορά ετησίως ή ύστερα από αίτηση οποιουδήποτε μέρους.

                     2.   Κάθε συνεδρίαση της τελωνειακής υποεπιτροπής συγκαλείται από τον πρόεδρο σε τόπο και σε χρόνο που συμφωνούν τα μέρη. Η ανακοίνωση για τη σύγκληση της συνεδρίασης εκδίδεται από τον πρόεδρο της τελωνειακής επιτροπής το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.

                     3.   Οι συνεδριάσεις της τελωνειακής υποεπιτροπής μπορούν να γίνονται με οποιοδήποτε συμφωνημένο τεχνολογικό μέσο, όπως τηλε- ή ηχοδιάσκεψη.

                     4.   Η τελωνειακή υποεπιτροπή ΥΦΠ μπορεί επίσης να εξετάζει θέματα και εκτός συνεδρίασης, δι' αλληλογραφίας.

                  Άρθρο 4
                  Αντιπροσωπείες
                  Πριν από κάθε συνεδρίαση, τα μέρη ενημερώνονται μέσω της γραμματείας της τελωνειακής υποεπιτροπής για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση και από τις δύο πλευρές.

                  Άρθρο 5
                  Γραμματεία

                     1.   Ένας μόνιμος υπάλληλος της Ευρωπαϊκής Επιτροπής και ένας δημόσιος υπάλληλος της Γεωργίας εκτελούν από κοινού χρέη γραμματέων της τελωνειακής υποεπιτροπής και εκτελούν καθήκοντα γραμματείας από κοινού, σε πνεύμα αμοιβαίας εμπιστοσύνης και συνεργασίας.

                     2.   Η γραμματεία της Επιτροπής Σύνδεσης στη σύνθεσή της για τα εμπορικά θέματα, όπως ορίζεται στο άρθρο 408 παράγραφος 4 της συμφωνίας («Επιτροπή Σύνδεσης στη σύνθεσή της για τα εμπορικά θέματα») ενημερώνεται σχετικά με τυχόν αποφάσεις, γνωμοδοτήσεις, συστάσεις, εκθέσεις και άλλες συμφωνηθείσες δράσεις της τελωνειακής υποεπιτροπής.

                  Άρθρο 6
                  Αλληλογραφία

                     1.   Η αλληλογραφία που απευθύνεται στην τελωνειακή υποεπιτροπή διαβιβάζεται στον γραμματέα οποιουδήποτε από τα μέρη, ο οποίος με τη σειρά του ενημερώνει τον έτερο γραμματέα.

                     2.   Η γραμματεία της τελωνειακής υποεπιτροπής διασφαλίζει ότι η αλληλογραφία που απευθύνεται στην τελωνειακή υποεπιτροπή διαβιβάζεται στον πρόεδρό της και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7.

                     3.   Η αλληλογραφία του προέδρου αποστέλλεται από τη γραμματεία στα μέρη εκ μέρους του προέδρου. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7.

                  Άρθρο 7
                  Έγγραφα

                     1.   Τα έγγραφα διαβιβάζονται μέσω των γραμματέων της τελωνειακής υποεπιτροπής.

                     2.   Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.

                     3.   Ο γραμματέας της Ένωσης διανέμει τα έγγραφα στους αρμόδιους εκπροσώπους της Ένωσης και κοινοποιεί συστηματικά στον γραμματέα της Γεωργίας την αλληλογραφία αυτή. Ο γραμματέας της Ένωσης διαβιβάζει αντίγραφο των τελικών εγγράφων στους γραμματείς της Επιτροπής Σύνδεσης στη σύνθεσή της για τα εμπορικά θέματα.

                     4.   Ο γραμματέας της Γεωργίας διανέμει τα έγγραφα στους αρμόδιους εκπροσώπους της Γεωργίας και κοινοποιεί συστηματικά στον γραμματέα της Ένωσης την αλληλογραφία αυτή. Ο γραμματέας της Γεωργίας διαβιβάζει αντίγραφο των τελικών εγγράφων στους γραμματείς της Επιτροπής Σύνδεσης στη σύνθεσή της για τα εμπορικά θέματα.

                  Άρθρο 8
                  Εμπιστευτικότητα
                  Οι συνεδριάσεις της τελωνειακής υποεπιτροπής δεν είναι δημόσιες, εκτός εάν αποφασιστεί διαφορετικά από τα μέρη. Αν ένα μέρος υποβάλει στην τελωνειακή υποεπιτροπή πληροφορίες που έχουν χαρακτηριστεί εμπιστευτικές, το άλλο μέρος χειρίζεται τις πληροφορίες αυτές ως τέτοιες.

                  Άρθρο 9
                  Ημερήσια διάταξη των συνεδριάσεων

                     1.   Η γραμματεία της τελωνειακής υποεπιτροπής καταρτίζει προσωρινή ημερήσια διάταξη για κάθε συνεδρίαση, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.

                     2.   Η προσωρινή ημερήσια διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.

                     3.   Η ημερήσια διάταξη εγκρίνεται από την τελωνειακή υποεπιτροπή στην αρχή κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που εμφανίζονται στην προσωρινή ημερήσια διάταξη.

                     4.   Ο πρόεδρος της συνεδρίασης της τελωνειακής υποεπιτροπής δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες σε έναν θεματικό τομέα σε βάση ad-hoc να παραστούν στις συνεδριάσεις της προκειμένου να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.

                     5.   Ο πρόεδρος της τελωνειακής υποεπιτροπής δύναται, κατόπιν διαβούλευσης με τα μέρη, να συντομεύει τις προθεσμίες που καθορίζονται στις παραγράφους 1 και 2, για να λαμβάνονται υπόψη ειδικές περιστάσεις.

                  Άρθρο 10
                  Πρακτικά και επιχειρησιακά συμπεράσματα

                     1.   Σχέδιο πρακτικών, συμπεριλαμβανομένων των επιχειρησιακών συμπερασμάτων, κάθε συνεδρίασης συντάσσεται από το γραμματέα της τελωνειακής υποεπιτροπής του μέρους που ασκεί την προεδρία της τελωνειακής υποεπιτροπής.

                     2.   Το σχέδιο πρακτικών, συμπεριλαμβανομένων των επιχειρησιακών συμπερασμάτων, υποβάλλεται στην τελωνειακή υποεπιτροπή για έγκριση. Το σχέδιο πρακτικών εγκρίνεται εντός 28 ημερολογιακών ημερών μετά από κάθε συνεδρίαση της τελωνειακής υποεπιτροπής. Αντίγραφο αποστέλλεται σε όλους τους αποδέκτες που αναφέρονται στο άρθρο 7.

                  Άρθρο 11
                  Αποφάσεις και συστάσεις

                     1.   Η τελωνειακή υποεπιτροπή έχει την εξουσία να θεσπίζει πρακτικές ρυθμίσεις, μέτρα, αποφάσεις και συστάσεις, όπως προβλέπεται στο άρθρο 74 της συμφωνίας. Οι εν λόγω πρακτικές ρυθμίσεις, μέτρα, αποφάσεις και συστάσεις θεσπίζονται κατόπιν συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών για τη θέσπισή τους. Οι αποφάσεις είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους.

                     2.   Κάθε απόφαση ή σύσταση υπογράφεται από τον πρόεδρο της τελωνειακής υποεπιτροπής και επικυρώνεται από τους γραμματείς της τελωνειακής υποεπιτροπής. Με την επιφύλαξη της παραγράφου 3, ο πρόεδρος υπογράφει τα εν λόγω έγγραφα κατά τη διάρκεια της συνεδρίασης κατά την οποία εγκρίνεται η σχετική απόφαση ή σύσταση.

                     3.   Η τελωνειακή υποεπιτροπή μπορεί να λαμβάνει αποφάσεις και να διατυπώνει συστάσεις με γραπτή διαδικασία, μετά την ολοκλήρωση των αντίστοιχων εσωτερικών διαδικασιών, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των δύο γραμματέων, οι οποίοι ενεργούν σε συμφωνία με τα μέρη. Προς τον σκοπό αυτόν, το κείμενο της πρότασης ανακοινώνεται σύμφωνα με το άρθρο 7, και ορίζεται προθεσμία όχι μικρότερη των 21 ημερολογιακών ημερών, εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος δύναται, μετά από διαβούλευση με τα μέρη, να συντομεύει τις εν λόγω προθεσμίες για να λαμβάνονται υπόψη ειδικές περιστάσεις. Αφού συμφωνηθεί το κείμενο, η απόφαση ή η σύσταση υπογράφονται από τον πρόεδρο και επικυρώνονται από τους γραμματείς.

                     4.   Οι πράξεις της τελωνειακής υποεπιτροπής φέρουν τον τίτλο «απόφαση» ή «σύσταση» αντίστοιχα. Κάθε απόφαση αρχίζει να ισχύει την ημερομηνία της έκδοσής της, εκτός αν προβλέπεται διαφορετικά στην απόφαση.

                     5.   Οι αποφάσεις και οι συστάσεις διαβιβάζονται στα μέρη.

                     6.   Κάθε μέρος μπορεί να αποφασίσει τη δημοσίευση των αποφάσεων και των συστάσεων της τελωνειακής υποεπιτροπής στην επίσημη εφημερίδα του.

                  Άρθρο 12
                  Εκθέσεις
                  Η τελωνειακή υποεπιτροπή υποβάλλει εκθέσεις στην Επιτροπή Σύνδεσης στη σύνθεσή της για τα εμπορικά θέματα σε κάθε τακτική ετήσια συνεδρίαση της Επιτροπής Σύνδεσης στη σύνθεσή της για τα εμπορικά θέματα.

                  Άρθρο 13
                  Γλώσσες

                     1.   Οι γλώσσες εργασίας της τελωνειακής υποεπιτροπής είναι η αγγλική και η γεωργιανή.

                     2.   Κατά τη διάρκεια των εργασιών της η τελωνειακή υποεπιτροπή χρησιμοποιεί τεκμηρίωση που έχει συνταχθεί σε αυτές τις γλώσσες, εκτός αν αποφασιστεί διαφορετικά.

                  Άρθρο 14
                  Δαπάνες

                     1.   Κάθε μέρος αναλαμβάνει τυχόν δαπάνες τις οποίες συνεπάγεται η συμμετοχή του στις συνεδριάσεις της τελωνειακής υποεπιτροπής, τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.

                     2.   Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.

                     3.   Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς την αγγλική και τη γεωργιανή γλώσσα, όπως αναφέρεται στο άρθρο 13 παράγραφος 1, αναλαμβάνονται από το μέρος που φιλοξενεί τη συνεδρίαση.
                     Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν συμβαλλόμενο μέρος.

                  Άρθρο 15
                  Τροποποίηση του εσωτερικού κανονισμού
                  Ο παρών εσωτερικός κανονισμός μπορεί να τροποποιείται με απόφαση της τελωνειακής υποεπιτροπής σύμφωνα με το άρθρο 74 παράγραφος 3 στοιχείο ε) της συμφωνίας.

            ΣΧΕΔΙΟ
            ΑΠΟΦΑΣΗ αριθ. 1/2015 ΤΗΣ ΥΠΟΕΠΙΤΡΟΠΗΣ ΓΙΑ ΤΙΣ ΓΕΩΓΡΑΦΙΚΕΣ ΕΝΔΕΙΞΕΙΣ ΕΕ-ΓΕΩΡΓΙΑΣ
            της … 2015
            για τη θέσπιση του εσωτερικού κανονισμού της
            Η ΥΠΟΕΠΙΤΡΟΠΗ ΓΙΑ ΤΙΣ ΓΕΩΓΡΑΦΙΚΕΣ ΕΝΔΕΙΞΕΙΣ ΕΕ-ΓΕΩΡΓΙΑΣ,
            Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1), («η συμφωνία»), και ιδίως το άρθρο 179,
            Εκτιμώντας τα ακόλουθα:

                        (1)

                        Σύμφωνα με το άρθρο 431 της συμφωνίας, ορισμένα μέρη της συμφωνίας εφαρμόσθηκαν προσωρινά από την 1η Σεπτεμβρίου 2014.

                        (2)

                        Σύμφωνα με το άρθρο 179 της συμφωνίας, η υποεπιτροπή για τις γεωγραφικές ενδείξεις («υποεπιτροπή ΓΕ») παρακολουθεί την εξέλιξη της συμφωνίας στον τομέα των γεωγραφικών ενδείξεων και χρησιμεύει ως φόρουμ συνεργασίας και διαλόγου σχετικά με τις γεωγραφικές ενδείξεις.

                        (3)

                        Σύμφωνα με το άρθρο 179 παράγραφος 2 της συμφωνίας,η υποεπιτροπή ΓΕ θεσπίζει τον εσωτερικό κανονισμό της.

                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1
               Εγκρίνεται ο εσωτερικός κανονισμός της υποεπιτροπής ΓΕ, όπως παρατίθεται στο παράρτημα.

               Άρθρο 2
               Η παρούσα απόφαση αρχίζει να ισχύει την ημερομηνία της έκδοσής της.

               Έγινε στ …,

                     Για την υποεπιτροπή ΓΕ

                     Ο Πρόεδρος

               (1)  ΕΕ L 261 της 30.8.2014, σ. 4.

               ΠΑΡΑΡΤΗΜΑ

                  Εσωτερικός κανονισμός της υποεπιτροπής γεωγραφικών ενδείξεων ΕΕ-Γεωργίας

                  Άρθρο 1
                  Γενικές διατάξεις

                     1.   Η υποεπιτροπή για τις γεωγραφικές ενδείξεις («υποεπιτροπή ΓΕ»), που έχει συσταθεί σύμφωνα με το άρθρο 179 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία») θα επικουρεί τη συνεδρίαση της Επιτροπής Σύνδεσης στη σύνθεσή της για τα εμπορικά θέματα που ορίζεται στο άρθρο 408 παράγραφος 4 της συμφωνίας («Επιτροπή Σύνδεσης στη σύνθεσή της για τα εμπορικά θέματα») κατά την άσκηση των καθηκόντων της.

                     2.   Η υποεπιτροπή ΓΕ ασκεί τα καθήκοντα που προβλέπονται στο άρθρο 179 της συμφωνίας.

                     3.   Η υποεπιτροπή ΓΕ αποτελείται από εκπροσώπους της Ευρωπαϊκής Επιτροπής και της Γεωργίας, που έχουν αρμοδιότητα σε γεωγραφικές ενδείξεις.

                     4.   Τα μέρη διορίζουν από έναν επικεφαλής αντιπροσωπείας, ο οποίος αποτελεί τον αρμόδιο επικοινωνίας για κάθε θέμα συναφές με την υποεπιτροπή ΓΕ.

                     5.   Ο επικεφαλής της αντιπροσωπείας ενεργεί ως πρόεδρος της υποεπιτροπής ΓΕ σύμφωνα με το άρθρο 2.

                     6.   Κάθε επικεφαλής αντιπροσωπείας δύναται να αναθέτει περαιτέρω, πλήρως ή εν μέρει, τα καθήκοντα του επικεφαλής αντιπροσωπείας σε διορισμένο αναπληρωτή, και στην περίπτωση αυτή κάθε αναφορά στον επικεφαλής αντιπροσωπείας θα παραπέμπει επίσης στον διορισμένο αναπληρωτή.

                     7.   Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 428 της συμφωνίας.

                  Άρθρο 2
                  Προεδρία
                  Η προεδρία της υποεπιτροπής ΓΕ ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ιδίου έτους.

                  Άρθρο 3
                  Συνεδριάσεις

                     1.   Εκτός εάν συμφωνηθεί διαφορετικά από τα μέρη, η υποεπιτροπή ΓΕ, κατόπιν αιτήματος ενός εκ των μερών, συνεδριάζει εναλλάξ στην Ένωση και στη Γεωργία και, σε κάθε περίπτωση, το αργότερο εντός 90 ημερολογιακών ημερών από την υποβολή του αιτήματος.

                     2.   Κάθε συνεδρίαση της υποεπιτροπής ΓΕ συγκαλείται από τον πρόεδρο σε χρόνο και σε τόπο που συμφωνούν τα μέρη. Η ανακοίνωση για τη σύγκληση της συνεδρίασης εκδίδεται από τον πρόεδρο της υποεπιτροπής ΓΕ το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.

                     3.   Οποτεδήποτε είναι εφικτό, η τακτική συνεδρίαση της υποεπιτροπής ΓΕ συγκαλείται σε εύθετο χρόνο πριν από την τακτική συνεδρίαση της Επιτροπής Σύνδεσης στη σύνθεσή της για τα εμπορικά θέματα.

                     4.   Κατ' εξαίρεση, οι συνεδριάσεις της υποεπιτροπής ΓΕ μπορούν να πραγματοποιούνται με κάθε τεχνολογικό μέσο που έχει συμφωνηθεί από τα μέρη, συμπεριλαμβανομένων των τηλεδιασκέψεων.

                  Άρθρο 4
                  Αντιπροσωπείες
                  Πριν από κάθε συνεδρίαση, τα μέρη ενημερώνονται μέσω της γραμματείας της υποεπιτροπής ΓΕ για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση και από τις δύο πλευρές.

                  Άρθρο 5
                  Γραμματεία

                     1.   Ένας μόνιμος υπάλληλος της Ευρωπαϊκής Επιτροπής και ένας δημόσιος υπάλληλος της Γεωργίας εκτελούν από κοινού χρέη γραμματέων της υποεπιτροπής ΓΕ, διοριζόμενοι από τους επικεφαλής των αντιπροσωπειών, και εκτελούν καθήκοντα γραμματείας από κοινού, σε πνεύμα αμοιβαίας εμπιστοσύνης και συνεργασίας.

                     2.   Η γραμματεία της Επιτροπής Σύνδεσης στη σύνθεσή της για τα εμπορικά θέματα ενημερώνεται για τις αποφάσεις, εκθέσεις και άλλες συμφωνηθείσες δράσεις της υποεπιτροπής ΓΕ.

                  Άρθρο 6
                  Αλληλογραφία

                     1.   Η αλληλογραφία που απευθύνεται στην υποεπιτροπή ΓΕ διαβιβάζεται στον γραμματέα οποιουδήποτε από τα μέρη, ο οποίος με τη σειρά του ενημερώνει τον έτερο γραμματέα.

                     2.   Η γραμματεία της υποεπιτροπής ΓΕ διασφαλίζει ότι η αλληλογραφία που απευθύνεται στην υποεπιτροπή ΓΕ διαβιβάζεται στον πρόεδρό της και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7.

                     3.   Η αλληλογραφία του προέδρου αποστέλλεται από τη γραμματεία στα μέρη εκ μέρους του προέδρου. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7.

                  Άρθρο 7
                  Έγγραφα

                     1.   Τα έγγραφα διαβιβάζονται μέσω των γραμματέων της υποεπιτροπής ΓΕ.

                     2.   Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.

                     3.   Ο γραμματέας της Ένωσης διανέμει τα έγγραφα στους αρμόδιους εκπροσώπους της Ένωσης και κοινοποιεί συστηματικά την αλληλογραφία αυτή στον γραμματέα της Γεωργίας και στους γραμματείς της συνεδρίασης της Επιτροπής Σύνδεσης στη σύνθεσή της για τα εμπορικά θέματα.

                     4.   Ο γραμματέας της Γεωργίας διανέμει τα έγγραφα στους αρμόδιους εκπροσώπους της Γεωργίας και κοινοποιεί συστηματικά την αλληλογραφία αυτή στον γραμματέα της Ένωσης και στους γραμματείς της συνεδρίασης της Επιτροπής Σύνδεσης στη σύνθεσή της για τα εμπορικά θέματα.

                  Άρθρο 8
                  Εμπιστευτικότητα
                  Οι συνεδριάσεις της υποεπιτροπής ΓΕ δεν είναι δημόσιες, εκτός εάν αποφασιστεί διαφορετικά από τα μέρη. Όταν ένα μέρος υποβάλει στην υποεπιτροπή ΓΕ πληροφορίες που έχουν χαρακτηριστεί εμπιστευτικές, το άλλο μέρος χειρίζεται τις πληροφορίες αυτές ως τέτοιες.

                  Άρθρο 9
                  Ημερήσια διάταξη των συνεδριάσεων

                     1.   Η γραμματεία της υποεπιτροπής ΓΕ καταρτίζει προσωρινή ημερήσια διάταξη για κάθε συνεδρίαση, καθώς επίσης και σχέδιο επιχειρησιακών συμπερασμάτων, όπως προβλέπεται στο άρθρο 10, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.

                     2.   Η προσωρινή ημερήσια διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.

                     3.   Η ημερήσια διάταξη εγκρίνεται από τον πρόεδρο και τον έτερο επικεφαλής αντιπροσωπείας κατά την έναρξη κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που εμφανίζονται στην προσωρινή ημερήσια διάταξη.

                     4.   Ο πρόεδρος της υποεπιτροπής ΓΕ δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες σε έναν θεματικό τομέα σε βάση ad-hoc να παραστούν στις συνεδριάσεις της προκειμένου να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.

                     5.   Ο πρόεδρος της υποεπιτροπής ΓΕ δύναται, κατόπιν διαβούλευσης με τα μέρη, να συντομεύει τις προθεσμίες που καθορίζονται στις παραγράφους 1 και 2, για να ληφθούν υπόψη ειδικές περιστάσεις.

                  Άρθρο 10
                  Πρακτικά και επιχειρησιακά συμπεράσματα

                     1.   Οι γραμματείς συντάσσουν από κοινού σχέδιο πρακτικών κάθε συνεδρίασης της υποεπιτροπής ΓΕ.

                     2.   Κατά γενικό κανόνα, τα πρακτικά αναφέρουν, για κάθε θέμα της ημερήσιας διάταξης:

                                 α)

                                 τον κατάλογο με τους συμμετέχοντες στη συνεδρίαση, τους υπαλλήλους που τους συνοδεύουν και τυχόν παρατηρητές ή εμπειρογνώμονες που παρέστησαν στη συνεδρίαση·

                                 β)

                                 τα έγγραφα που υποβλήθηκαν στην υποεπιτροπή ΓΕ·

                                 γ)

                                 τις δηλώσεις, των οποίων η καταχώριση στα πρακτικά ζητήθηκε από την υποεπιτροπή ΓΕ· και

                                 δ)

                                 τα επιχειρησιακά συμπεράσματα της συνεδρίασης, εάν χρειάζεται, σύμφωνα με την παράγραφο 4.

                     3.   Το σχέδιο πρακτικών υποβάλλεται στην υποεπιτροπή ΓΕ προς έγκριση. Εγκρίνεται εντός 28 ημερολογιακών ημερών μετά από κάθε συνεδρίαση της υποεπιτροπής ΓΕ. Αντίγραφο αποστέλλεται σε όλους τους αποδέκτες που αναφέρονται στο άρθρο 7.

                     4.   Το σχέδιο επιχειρησιακών συμπερασμάτων κάθε συνεδρίασης συντάσσεται από τον γραμματέα του μέρους που ασκεί την προεδρία της υποεπιτροπής ΓΕ και διανέμεται στα μέρη μαζί με την ημερήσια διάταξη, το αργότερο 15 ημερολογιακές ημέρες πριν από την έναρξη της συνεδρίασης. Το εν λόγω σχέδιο επικαιροποιείται κατά τη διεξαγωγή της συνεδρίασης, ώστε στο τέλος της συνεδρίασης, εκτός εάν αποφασιστεί διαφορετικά, η υποεπιτροπή ΓΕ να εγκρίνει τα επιχειρησιακά συμπεράσματα προσδιορίζοντας τις επακόλουθες δράσεις των μερών. Μόλις εγκριθούν, τα επιχειρησιακά συμπεράσματα επισυνάπτονται στα πρακτικά και η εφαρμογή τους εξετάζεται κατά τη διάρκεια κάθε επακόλουθης συνεδρίασης της υποεπιτροπής ΓΕ. Για τον σκοπό αυτόν, η υποεπιτροπή ΓΕ εγκρίνει υπόδειγμα που καθιστά δυνατό τον προσδιορισμό κάθε σημείου δράσης σε σχέση με συγκεκριμένη προθεσμία.

                  Άρθρο 11
                  Αποφάσεις

                     1.   Η υποεπιτροπή ΓΕ έχει την εξουσία να λαμβάνει αποφάσεις στις περιπτώσεις που προβλέπονται στο άρθρο 179 παράγραφος 3 της συμφωνίας. Οι αποφάσεις αυτές θεσπίζονται κατόπιν συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών για τη θέσπισή τους. Είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους.

                     2.   Κάθε απόφαση υπογράφεται από τον πρόεδρο της υποεπιτροπής ΓΕ και επικυρώνεται από τους γραμματείς της υποεπιτροπής ΓΕ. Με την επιφύλαξη της παραγράφου 4, ο πρόεδρος υπογράφει τα εν λόγω έγγραφα κατά τη διάρκεια της συνεδρίασης κατά την οποία εγκρίνεται η σχετική απόφαση.

                     3.   Η υποεπιτροπή ΓΕ μπορεί μπορεί να λαμβάνει αποφάσεις ή να εκπονεί εκθέσεις με γραπτή διαδικασία, μετά την ολοκλήρωση των αντίστοιχων εσωτερικών διαδικασιών που απαιτούνται για την έγκρισή τους, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των δύο γραμματέων, οι οποίοι ενεργούν σε συμφωνία με τα μέρη. Προς τον σκοπό αυτόν, το κείμενο της πρότασης ανακοινώνεται σύμφωνα με το άρθρο 7, και ορίζεται προθεσμία όχι μικρότερη των 21 ημερολογιακών ημερών, εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος δύναται, μετά από διαβούλευση με τα μέρη, να συντομεύει τις εν λόγω προθεσμίες, με σκοπό να λαμβάνονται υπόψη ειδικές περιστάσεις. Αφού συμφωνηθεί το κείμενο, η απόφαση ή η έκθεση υπογράφονται από τον πρόεδρο και επικυρώνονται από τους γραμματείς.

                     4.   Οι πράξεις της υποεπιτροπής ΓΕ φέρουν τον τίτλο «απόφαση» ή «έκθεση» αντίστοιχα. Κάθε απόφαση αρχίζει να ισχύει την ημερομηνία της έκδοσής της, εκτός αν προβλέπει διαφορετικά.

                     5.   Οι αποφάσεις διαβιβάζονται στα μέρη.

                     6.   Κάθε μέρος μπορεί να αποφασίσει τη δημοσίευση των αποφάσεων της υποεπιτροπής ΓΕ στην επίσημη εφημερίδα του.

                  Άρθρο 12
                  Εκθέσεις
                  Η υποεπιτροπή ΓΕ αναφέρει στη συνεδρίαση της Επιτροπής Σύνδεσης στη σύνθεσή της για τα εμπορικά θέματα σχετικά με τις δραστηριότητές της σε κάθε τακτική συνεδρίαση της τελευταίας.

                  Άρθρο 13
                  Γλώσσες

                     1.   Οι γλώσσες εργασίας της υποεπιτροπής ΓΕ είναι η αγγλική και η γεωργιανή.

                     2.   Η υποεπιτροπή ΓΕ χρησιμοποιεί τεκμηρίωση που έχει συνταχθεί σε αυτές τις γλώσσες, εκτός αν αποφασιστεί διαφορετικά.

                  Άρθρο 14
                  Δαπάνες

                     1.   Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της υποεπιτροπής ΓΕ, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.

                     2.   Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.

                     3.   Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς την αγγλική και τη γεωργιανή γλώσσα, όπως αναφέρεται στο άρθρο 13 παράγραφος 1, αναλαμβάνονται από το μέρος που φιλοξενεί τη συνεδρίαση.
                     Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν συμβαλλόμενο μέρος.

                  Άρθρο 15
                  Τροποποίηση του εσωτερικού κανονισμού
                  Ο παρών εσωτερικός κανονισμός μπορεί να τροποποιείται με απόφαση της υποεπιτροπής ΓΕ σύμφωνα με το άρθρο 179 παράγραφος 2 της συμφωνίας.


Avis juridique important

|

32003D0874

2003/874/ΚΕΠΠΑ: Απόφαση 2003/874/ΚΕΠΠΑ του Συμβουλίου, της 8ης Δεκεμβρίου 2003, για την εφαρμογή της κοινής δράσης 2003/472/ΚΕΠΠΑ με σκοπό τη συμβολή στο πρόγραμμα συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία

Επίσημη Εφημερίδα αριθ. L 326 της 13/12/2003 σ. 0049 - 0054

Απόφαση 2003/874/ΚΕΠΠΑ του Συμβουλίουτης 8ης Δεκεμβρίου 2003για την εφαρμογή της κοινής δράσης 2003/472/ΚΕΠΠΑ με σκοπό τη συμβολή στο πρόγραμμα συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική ΟμοσπονδίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,την κοινή δράση 2003/472/ΚΕΠΠΑ του Συμβουλίου, της 24ης Ιουνίου 2003, για σχετικά τη συνέχιση του προγράμματος συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία(1),Εκτιμώντας τα ακόλουθα:(1) Σκοπός της παρούσας απόφασης είναι να θέσει σε εφαρμογή την κοινή δράση 2003/472/ΚΕΠΠΑ, παρέχοντας χρηματοδοτική συνδρομή για σχέδια στο πλαίσιο του προγράμματος συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία, και ιδίως το άρθρο 2 αυτής.(2) Η Ένωση επιθυμεί να εξακολουθήσει να στηρίζει τη Ρωσική Ομοσπονδία στις επιδιώξεις της όσον αφορά την ασφαλή και περιβαλλοντικώς ορθή διάλυση ή αναδιάρθρωση της υποδομής, του εξοπλισμού και των επιστημονικών ικανοτήτων που συνδέονται με τα όπλα μαζικής καταστροφής,(3) Η Επιτροπή έχει συμφωνήσει να αναλάβει το καθήκον της επίβλεψης της ορθής εκτέλεσης των σχεδίων αυτών,ΑΠΟΦΑΣΙΖΕΙ:Άρθρο 1Στο πρόγραμμα συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία περιλαμβάνονται τα ακόλουθα σχέδια:- στήριξη του προγράμματος διάθεσης του πρώην οπλικού πλουτωνίου στη Ρωσία,- παροχή του απαιτούμενου εξοπλισμού για να εξασφαλιστεί η λειτουργία των εγκαταστάσεων καταστροφής χημικών όπλων στην Καμπάρκα, Δημοκρατία της Ουντμούρτια.Πλήρης περιγραφή των ανωτέρω δραστηριοτήτων περιέχεται στα παραρτήματα Ι και ΙΙ, αντιστοίχως.Άρθρο 21. Το ποσό δημοσιονομικής αναφοράς για τους σκοπούς που αναφέρονται στο άρθρο 1 ανέρχεται σε 5550000 ευρώ.2. Η διαχείριση των δαπανών που χρηματοδοτούνται από το ποσό το οποίο αναφέρεται στην παράγραφο 1 διέπεται από τις διαδικασίες και τους κανόνες της Ευρωπαϊκής Κοινότητας που ισχύουν για τον γενικό προϋπολογισμό της Ευρωπαϊκής Ένωσης, με την εξαίρεση ότι τυχόν προχρηματοδότηση δεν παραμένει στην κυριότητα της Ευρωπαϊκής Κοινότητας. Η Επιτροπή μπορεί να αναθέτει την υλοποίηση των σχεδίων που αναφέρονται στο άρθρο 1 στους οργανισμούς που αναφέρονται στα παραρτήματα Ι και ΙΙ.3. Τα κράτη μέλη των οποίων οι οργανισμοί αναφέρονται στα παραρτήματα Ι και ΙΙ, λαμβάνουν τα απαραίτητα μέτρα προς εξασφάλιση της αποτελεσματικής εκτέλεσης των σχεδίων σε επίπεδο κράτους μέλους.4. Τα κράτη μέλη, σε συνεργασία με την Επιτροπή, εξασφαλίζουν επαρκή δημοσιότητα της συμβολής της ΕΕ στα σχέδια αυτά και την δέουσα παρακολούθησή τους.Άρθρο 3Η Επιτροπή υποβάλλει έκθεση σχετικά με την εφαρμογή της παρούσης απόφασης σύμφωνα με τις διατάξεις του άρθρου 3 παράγραφος 1 της κοινής δράσης 2003/472/ΚΕΠΠΑ.Άρθρο 41. Η παρούσα απόφαση παράγει αποτελέσματα από την ημερομηνία έκδοσής της.Λήγει δε κατά την ημερομηνία λήξης της κοινής δράσης 2003/472/ΚΕΠΠΑ.2. Η παρούσα απόφαση θα επανεξεταστεί εντός έξι μηνών από την ημερομηνία έκδοσής της.Άρθρο 5Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 8 Δεκεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 157 της 26.6.2003, σ. 69.ΠΑΡΑΡΤΗΜΑ ΙΣΤΗΡΙΞΗ ΤΟΥ ΠΡΟΓΡΑΜΜΑΤΟΣ ΔΙΑΘΕΣΗΣ ΤΟΥ ΠΡΩΗΝ ΟΠΛΙΚΟΥ ΠΛΟΥΤΩΝΙΟΥ ΣΤΗ ΡΩΣΙΑ1. Περιγραφή:Δυνάμει της διακυβερνητικής συμφωνίας του Σεπτεμβρίου 2000 μεταξύ των Ηνωμένων Πολιτειών της Αμερικής και της Ρωσικής Ομοσπονδίας, έκαστο των μερών θα διαθέσει 34 τόνους οπλικού πλουτωνίου. Και οι δύο πλευρές δήλωσαν την πρόθεσή τους να μετατρέψουν αυτό το πλουτώνιο σε καύσιμα μεικτών οξειδίων (ΜΟΧ) και να το χρησιμοποιήσουν σε υπάρχοντες αντιδραστήρες.Προτείνεται, όπως συμβαίνει μετά την υιοθέτηση, το 1999, της κοινής δράσης για τη θέσπιση προγράμματος συνεργασίας της Ευρωπαϊκής Ένωσης για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία, η ΕΕ να συνεχίσει να στηρίζει δύο τύπους δραστηριοτήτων οι οποίοι θεωρούνται ζωτικής σημασίας για το πρόγραμμα αυτό στη Ρωσία:- κανονισμοί ασφαλείας: έγγραφα κανονιστικού χαρακτήρα της ρωσικής υπηρεσίας πυρηνικής ασφάλειας (Gosatomnadzor, GAN) για να καλυφθεί η χρήση του πρώην οπλικού πλουτωνίου στους ρωσικούς αντιδραστήρες,- επίδειξη καυσίμων μεικτών οξειδίων: μελέτες και πειράματα για επίδειξη και χορήγηση αδειών όσον αφορά τα καύσιμα μεικτών οξειδίων ως μέρος ενός προγράμματος που ονομάζεται επίσης πρόγραμμα των 3-LTA (μολύβδινων δοκιμαστικών συναρμογών καυσίμου).1.1. Κανονισμοί ασφαλείαςΣτη Ρωσική Ομοσπονδία, ο ρόλος της ανεξάρτητης ρωσικής υπηρεσίας πυρηνικής ασφάλειας, της Gosatomnadzor (GAN), είναι να θέτει τις απαιτήσεις της και να ελέγχει ότι αυτές πληρούνται προτού χορηγηθεί η άδεια έναρξης λειτουργίας.Δυνάμει της κοινής δράσης, έχουν ήδη διατεθεί 500000 ευρώ (κοινή δράση 1999/878/ΚΕΠΠΑ) και 1300000 ευρώ (απόφαση 2001/493/ΚΕΠΠΑ του Συμβουλίου) για να στηριχθεί η έναρξη της εκπόνησης από την GAN των πρώτων εγγράφων προτεραιότητας που απαιτούνται για τις δραστηριότητες διάθεσης του πλουτωνίου. Το σχέδιο εκτελέστηκε στο πλαίσιο της συμφωνίας Γαλλίας-Γερμανίας-Ρωσίας του 1998 από την Επιτροπή Ατομικής Ενέργειας (CEA), η οποία συνήψε συμβάσεις με την GAN και τους συμβούλους της (IBRAE) για την κατάρτιση τέτοιων εγγράφων κανονιστικού χαρακτήρα, καθώς και με πεπειραμένους εμπειρογνώμονες της ΕΕ σε θέματα ασφάλειας (στο πλαίσιο των ομάδων ελέγχων κινδύνου) για την επανεξέταση των εγγράφων αυτών.Υπήρξε βασική συμφωνία μεταξύ της Ευρωπαϊκής Επιτροπής και της εθνικής διοίκησης πυρηνικής ασφάλειας (NNSA) του Υπουργείου Ενέργειας των Ηνωμένων Πολιτειών της Αμερικής ώστε να επιμερισθεί η οικονομική στήριξη των δραστηριοτήτων της GAN όσον αφορά τα καθήκοντα αυτά.Έως τα μέσα του 2003, είχαν καταρτισθεί δώδεκα έγγραφα κανονιστικού χαρακτήρα επί συνόλου 16, έξι δε από αυτά έχουν επανεξετασθεί. Η δεύτερη, βελτιωμένη έκδοση τριών εγγράφων είναι έτοιμη για την τελική επανεξέταση πριν από την επίσημη δημοσίευση.Το παρόν σχέδιο καλύπτει τη χρηματοδότηση τριών ακόμη εγγράφων που έχει συντάξει η GAN και οι σύμβουλοί της, και την επανεξέταση των ρωσικών εργασιών από εμπειρογνώμονες ΕΕ σε θέματα ασφαλείας. Το σχέδιο θα υλοποιηθεί βάσει μιας νέας γαλλο-ρωσικής συμφωνίας. Αυτό θα γίνει και πάλι σε στενή συνεργασία με την αμερικανική NNSA.Τα τρία έγγραφα που προγραμματίζεται να καταρτισθούν από την GAN και τους τεχνικούς της συμβούλους θα καλύπτουν τη χρήση του πρώην οπλικού πλουτωνίου σε πυρηνικούς αντιδραστήρες στη Ρωσία ως εξής:- ένα ακόμη έγγραφο κανονιστικού χαρακτήρα για την πυρασφάλεια σε μονάδες κύκλου πυρηνικού καυσίμου,- επανεξέταση των σχεδίων για την κατασκευή εγκατάστασης παρασκευής καυσίμου σε χώρο NIIAR για τις τρεις μολύβδινες δοκιμαστικές συναρμογές που θα χρησιμοποιηθούν σε αντιδραστήρα VVER-1000· πιστοποίηση του συναφούς εξοπλισμού,- επανεξέταση των σχεδίων VNIINM για τον εκσυγχρονισμό των δοκιμών διαδικασίας παρασκευής καυσίμων ΜΟΧ με τη χρήση ρωσικών υλικών και πιστοποίηση του συναφούς εξοπλισμού.Η επανεξέταση εκ μέρους των εμπειρογνωμόνων της GAN προετοιμάζει τη χορήγηση αδειών για τις δραστηριότητες αυτές, η οποία αποτελεί τμήμα του προγράμματος επίδειξης ΜΟΧ. Πέραν της επανεξέτασης των τριών προαναφερόμενων εγγράφων GAN, οι εμπειρογνώμονες της ΕΕ σε θέματα ασφάλειας θα επανεξετάσουν επίσης, εκ παραλλήλου με τους ομολόγους τους των ΗΠΑ, τους γενικούς κανονισμούς ασφαλείας για τις μονάδες κύκλου πυρηνικού καυσίμου, έγγραφο το οποίο τελεί υπό αναθεώρηση στο πλαίσιο της GAN.1.2. Επίδειξη ΜΟΧΒάσει της κοινής δράσης έχουν ήδη διατεθεί 1300000 ευρώ και 1500000 ευρώ για να στηριχθεί η έναρξη του εγχειρήματος αυτού μέσω της κοινής δράσης 1999/878/ΚΕΠΠΑ και της απόφασης 2001/493/ΚΕΠΠΑ του Συμβουλίου, αντιστοίχως. Η βάση παρέχεται κυρίως από ένα συνολικό πρόγραμμα επίδειξης ΜΟΧ το οποίο καταρτίστηκε το 2000 από το Ινστιτούτο Bochvar, εγκρίθηκε από την Minatom και έγινε δεκτό από την GAN. Το πρόγραμμα αυτό συνίσταται σε μια ακολουθία πολλών φάσεων που οδηγούν τελικά στη χρησιμοποίηση τριών συναρμογών καυσίμου ΜΟΧ (δοκιμαστικές εφαρμογές καυσίμου, LTA) σε ένα αντιδραστήρα VVER-1000 στο Balakovo. Έτσι, το πρόγραμμα αυτό αναφέρεται και ως πρόγραμμα 3-LTA.Το έργο έχει υλοποιηθεί δυνάμει της συμφωνίας Γαλλίας-Γερμανίας-Ρωσίας του 1998, από την Επιτροπή Ατομικής Ενέργειας (CEA), η οποία συνήψε απευθείας συμβάσεις με τα ρωσικά ινστιτούτα που υπέδειξε η Minatom. Έως τα μέσα του 2003, δώδεκα συμβάσεις επί συνόλου δεκαπέντε, οι οποίες καλύπτουν ισάριθμες φάσεις του προγράμματος, βρίσκονταν στο στάδιο της εκτέλεσης σε πέντε διαφορετικά ινστιτούτα της Minatom. Το παρόν έργο καλύπτει τη χρηματοδότηση τεσσάρων νέων φάσεων του προγράμματος επίδειξης ΜΟΧ (πρόγραμμα 3-LTA).Η ασφαλής και τεχνολογικά ορθή υλοποίηση της διάθεσης του πρώην οπλικού πλουτωνίου στη Ρωσία αποτελεί ζήτημα προτεραιότητας. Το σχέδιο αυτό είναι αναγκαίο υπό το πρίσμα αυτό, διότι είναι ζωτικής σημασίας. Θα υλοποιηθεί βάσει μιας νέας γαλλο-ρωσικής συμφωνίας. Η επιλογή των φάσεων γίνεται από κοινού με τους γάλλους και ρώσους εταίρους, κοινοποιείται δε στο αμερικανικό Υπουργείο Ενέργειας [εθνική διοίκηση πυρηνικής ασφάλειας (NNSA)].Οι καθορισμένες περαιτέρω φάσεις του προγράμματος 3-LTA καλύπτουν:- τον εκσυγχρονισμό μιας γραμμής επεξεργασίας για την παρασκευή φυσίγγων καυσίμου ΜΟΧ (βραχείες ράβδοι),- την ανάπτυξη προγράμματος μετά την έκθεση σε ακτινοβολία σε δοκιμαστικούς αντιδραστήρες,- την ενημέρωση των κωδικών αποδοτικότητας καυσίμου για φύσιγγες και το σχεδιασμό των ράβδων ΜΟΧ,- τον εκσυγχρονισμό και την προσαρμογή του εξοπλισμού της μονάδας VVER ώστε να είναι δυνατή η χρησιμοποίηση ΜΟΧ.Σημειωτέον ότι το 2002 η Minatom όρισε την TVEL ως φορέα ολοκλήρωσης για όλες τις δραστηριότητες καυσίμου ΜΟΧ στο πρόγραμμα, υπεύθυνη για το συντονισμό των καθηκόντων των διαφόρων ινστιτούτων που υπάγονται στη Minatom (όπως το VNIINM Bochvar). Από την άλλη πλευρά, η RosEnergoAtom είναι υπεύθυνη για τις επιχειρήσεις στους δικούς της σταθμούς παραγωγής ενεργείας, όπως ο VVERs-1000 στο Balakovo. Οι τρεις πρώτες φάσεις που προαναφέρθηκαν προϋποθέτουν τη συμμετοχή της TVEL και των ινστιτούτων της Minatom, ενώ στην τελευταία φάση συμμετέχει η RosEnergoAtom/Balakovo.2. ΣτόχοιΓενικός στόχος: να αναπτυχθεί η ικανότητα ασφαλούς διάθεσης του πρώην οπλικού πλουτωνίου στη Ρωσική Ομοσπονδία.Σκοποί του έργου:Για το σημείο 1.1: βάσει των εγγράφων κανονιστικού χαρακτήρα που εκπόνησε η GAN, η χορήγηση άδειας για ορισμένες φάσεις του νέου απαιτούμενου κύκλου καυσίμου που προϋποθέτουν τη χρήση καυσίμου MOX.Για το σημείο 1.2: η διενέργεια μελετών και πειραμάτων που επιτρέπουν τη χρήση καυσίμου ΜΟΧ, και η χρησιμοποίηση τριών μολύβδινων δοκιμαστικών συναρμογών σε αντιδραστήρα VVER-1000 στο Balakovo.Αποτελέσματα του έργου:Για το σημείο 1.1: επανεξετάσεις εμπειρογνωμοσύνης που επιτέλεσε η GAN και σχολίασαν εμπειρογνώμονες της ΕΕ σε θέματα ασφάλειας· πιστοποιητικά προκαταρκτικής χορήγησης άδειας για ορισμένες φάσεις του κύκλου καυσίμου.Για το σημείο 1.2: αποτελέσματα των διάφορων φάσεων που περιγράφoνται ανωτέρω (εκθέσεις, εγκατάσταση εξοπλισμού).3. ΔιάρκειαΗ αναμενόμενη διάρκεια είναι δύο έτη.Προτείνεται αξιολόγηση του έργου έξι μήνες μετά την υπογραφή των πρώτων συμβάσεων.4. ΔικαιούχοιΓια το σημείο 1.1: ο ρωσικός οργανισμός που επωφελείται από το αποτέλεσμα του σχεδίου είναι η GAN.Για το σημείο 1.2: ο ρωσικός οργανισμός που επωφελείται από το αποτέλεσμα του σχεδίου είναι η Minatom.Τόσο η GAN όσο και η Minatom θα ορίσουν υψηλόβαθμο υπάλληλό τους ως σύνδεσμο επαφής που θα διαθέτει επαρκή προσόντα και θα φέρει την ευθύνη να διασφαλίζει την αποτελεσματική συνεργασία με τον οργανισμό του κράτους μέλους στον οποίο έχει ανατεθεί η εκτέλεση των σχεδίων.5. Οργανισμός του κράτους μέλους στον οποίο έχει ανατεθεί η εκτέλεση των έργωνΓια τα σημεία 1.1 και 1.2:- κράτος μέλος: Γαλλία, εκπροσωπούμενη από το γαλλικό Υπουργείο Εξωτερικών,- οργανισμός εκτέλεσης: Commissariat de l' énergie atomique (CEA) (Επιτροπή Ατομικής Ενέργειας).6. Τρίτα συμμετέχοντα μέρηγια την εκτέλεση των εργασιών των σχεδίων, η CEA μπορεί να συνάπτει:- για το σημείο 1.1: άμεσες συμβάσεις με το προσωπικό της GAΝ/τους συμβούλους (που πρόκειται να οριστούν) για τις εργασίες που θα πραγματοποιηθούν στη Ρωσία και με τους πεπειραμένους εμπειρογνώμονες της ΕΕ σε θέματα ασφαλείας (έλεγχοι κινδύνων) για το έργο της επανεξέτασης,- για το σημείο 1.2: άμεσες συμβάσεις με τα ρωσικά ινστιτούτα τα οποία έχει ορίσει η Minatom για την εκτέλεση του σχεδίου στη Ρωσία.Η CEA, επικουρούμενη από εμπειρογνώμονες, θα εποπτεύει την εκτέλεση των εργασιών στη Ρωσία, θα είναι υπεύθυνη για την εξασφάλιση πλήρους συνοχής με τις χρηματοδοτούμενες από άλλους φορείς δραστηριότητες, ιδίως βάσει των διμερών προγραμμάτων ΗΠΑ-Ρωσικής Ομοσπονδίας.Προκειμένου να εξασφαλισθεί ότι το σχέδιο αυτό είναι συμπληρωματικό των αμερικανικών δραστηριοτήτων, θα καθιερωθούν επαφές με εκπροσώπους του αμερικανικού Υπουργείου Ενέργειας (ΝΝSΑ).7. Εκτίμηση απαιτούμενων μέσων7.1. Κανονισμοί ασφαλείαςΠερίπου 70 % του ποσού καλύπτει ρωσικές δαπάνες, οι οποίες είναι κατά κύριο λόγο δαπάνες, προσωπικού, συν ορισμένα έξοδα μετακίνησης και εξοπλισμού. Το υπόλοιπο περίπου 30 % προβλέπεται για τους εμπειρογνώμονες πυρηνικής ασφαλείας οι οποίοι εποπτεύουν το έργο της GAN.Οι τιμές βασίζονται σε εκτιμήσεις οι οποίες παρέχονται από το ακόλουθο έγγραφο της GAN"Κατάλογος ομοσπονδιακών προτύπων και κανόνων και λοιπών κανονισμών στον τομέα της χρήσης πυρηνικής ενέργειας οι οποίοι πρόκειται να εκπονηθούν στο πλαίσιο του προγράμματος για τη διάθεση οπλικού πλουτωνίου"Απρίλιος 2001.7.2. Επίδειξη ΜΟΧΤο συνολικό ποσό καλύπτει ρωσικές δαπάνες οι οποίες είναι κατά βάση δαπάνες προσωπικού.Οι τιμές θα βασίζονται στις εκτιμήσεις οι οποίες παρέχονται στο ακόλουθο έγγραφο:"Πρόγραμμα για τη χορήγηση άδειας καυσίμου ΜΟΧ και την κατασκευή τριών πειραματικών συναρμογών καυσίμου για αντιδραστήρα VVER-1000",Οκτώβριος 2000, εγκεκριμένο από τη Minatom και αποδεκτό από τη GAN.Το συνολικό ποσό των δύο έργων περιλαμβάνει απρόβλεπτες δαπάνες και δαπάνες μετακίνησης και μετάφρασης του οργανισμού εκτέλεσης, οι οποίες συνδέονται άμεσα με την εκτέλεση των σχεδίων.8. Ποσό δημοσιονομικής αναφοράς για την κάλυψη των δαπανών των σχεδίων>ΘΕΣΗ ΠΙΝΑΚΑ>Επιπλέον, το συνολικό κόστος του σχεδίου περιλαμβάνει ποσό 50000 ευρώ για την κάλυψη των εξόδων μετακίνησης και αποζημιώσεων του καθορισμένου οργανισμού κράτους μέλους, που σχετίζονται άμεσα με την διαχείριση του σχεδίου, και των απρόβλεπτων δαπανών.Σύνολο: 1500000 ευρώ.ΠΑΡΑΡΤΗΜΑ ΙΙΠΑΡΟΧΗ ΤΟΥ ΕΞΟΠΛΙΣΜΟΥ ΠΟΥ ΑΠΑΙΤΕΙΤΑΙ ΓΙΑ ΝΑ ΕΞΑΣΦΑΛΙΣΤΕΙ Η ΛΕΙΤΟΥΡΓΙΑ ΤΗΣ ΕΓΚΑΤΑΣΤΑΣΗΣ ΚΑΤΑΣΤΡΟΦΗΣ ΧΗΜΙΚΩΝ ΟΠΛΩΝ ΣΤΗΝ KAMΠΑΡΚΑ, ΔΗΜΟΚΡΑΤΙΑ ΤΗΣ ΟΥΝΤΜΟΥΡΤΙΑΣ1. Περιγραφή1.1. ΙστορικόΗ διεθνής στήριξη είναι ζωτικής σημασίας για τη Ρωσική Ομοσπονδία προκειμένου να εκπληρώσει τις υποχρεώσεις της βάσει της Σύμβασης για τα χημικά όπλα και για τη συμπλήρωση των ρωσικών προσπαθειών για την εφαρμογή του συνεκτικού προγράμματος καταστροφής των χημικών όπλων.Μια δεύτερη εγκατάσταση καταστροφής χημικών όπλων προκειμένου να ανεγερθεί στο χώρο αποθήκευσης της Καμπάρκα, όπου έχουν αποθηκευθεί 6000 μετρικοί τόνοι της ερεθιστικής ουσίας λεβισίτη (Lewisite) σε μεγάλες χαλύβδινες δεξαμενές. Η αποθήκευση αυτή ισούται με το 16 % του συνόλου των χημικών όπλων στη Ρωσική Ομοσπονδία.Σε προηγούμενα στάδια έχουν εφαρμοστεί στη Καμπάρκα σχέδια από τη Σουηδία (ανάλυση κινδύνων, εκπαίδευση και εξοπλισμός κρατικού κέντρου επικοινωνιών, όργανα ανάλυσης για το τοπικό νοσοκομείο) και από τη Φινλανδία (ειδικά σχεδιασμένο σύστημα ειδοποίησης για τον εντοπισμό τυχαίας εκροής των αποθηκευμένων χημικών ουσιών για χημικά όπλα).1.2. Πεδίο εφαρμογής των δραστηριοτήτων βάσει του σχεδίουΤο παρόν σχέδιο χρηματοδοτεί την παροχή βασικών στοιχείων μηχανολογικής στήριξης για την εγκατάσταση καταστροφής στην Καμπάρκα. Ο εξοπλισμός που θα παρασχεθεί θα αποτελείται από μονάδα ψύξης, μονάδα αζώτου-οξυγόνου, μονάδα συμπίεσης και μονάδα ντίζελ, καθώς και από άλλα μηχανικά εξαρτήματα που απαιτούνται για τη λειτουργία του εργοστασίου.Η εγκατάσταση της Καμπάρκα θα ωφεληθεί από την πείρα που έχει αποκτηθεί από την κατασκευή της μικρότερης εγκατάστασης καταστροφής χημικών όπλων στο Γκόρνυ με τη βοήθεια της Ομοσπονδιακής Δημοκρατίας της Γερμανίας και της κοινής δράσης της ΕΕ. Τα τεχνικά έγγραφα που απαιτούνται για την πρόσκληση υποβολής προσφορών έχουν εκπονηθεί και κυκλοφορήσει από το κρατικό ινστιτούτο σχεδιασμού της Ρωσικής Ομοσπονδίας "SoyuzpromNIIproekt".2. ΣτόχοιΣυνολικός στόχος: συνδρομή προς τη Ρωσική Ομοσπονδία για την εκπλήρωση των υποχρεώσεών της δυνάμει της σύμβασης περί χημικών όπλων.Στόχος του σχεδίου: στήριξη των προσπαθειών της Ρωσικής Ομοσπονδίας για την καταστροφή των χημικών όπλων στην εγκατάσταση καταστροφής στην Καμπάρκα, Δημοκρατία της Ουντμουρτίας.Αποτελέσματα του σχεδίου: παροχή βασικού μηχανολογικού εξοπλισμού που απαιτείται για τη λειτουργία του εργοστασίου καταστροφής χημικών όπλων της Καμπάρκα.3. ΔιάρκειαΗ προβλεπόμενη συνολική διάρκεια του σχεδίου ανέρχεται σε 24 μήνες. Αυτό περιλαμβάνει τη φάση προπαρασκευής της πρόσκλησης υποβολής προσφορών, διάρκειας τεσσάρων περίπου μηνών στη φάση περιλαμβάνεται η προετοιμασία λεπτομερών γενικών όρων και τεχνικών προδιαγραφών, η φάση πρόσκλησης για υποβολή προσφορών και ανάθεσης, διάρκειας άλλων έξι μηνών και, τέλος, η φάση παραγωγής και παράδοσης, διάρκειας έξι επιπλέον μηνών. Το σχέδιο προβλέπεται να τεθεί σε εφαρμογή κατά τα τέλη του 2003.4. ΔικαιούχοςΚύριος οργανισμός επωφελούμενος από το αποτέλεσμα του σχεδίου είναι η ρωσική υπηρεσία πολεμοφοδίων η οποία είναι υπεύθυνη του ομοσπονδιακού προγράμματος στόχου "καταστροφή των αποθεμάτων χημικών όπλων στη Ρωσική Ομοσπονδία".5. Κράτος μέλος και οργανισμός στον οποίο θα ανατεθεί η εκτέλεση του σχεδίου- κράτος μέλος: Ομοσπονδιακή Δημοκρατία της Γερμανίας,- οργανισμός εκτέλεσης: Ομοσπονδιακό Υπουργείο Εξωτερικών (Auswärtiges Amt), που επικουρείται από το Bundesamt für Wehrtechnik und Beschaffung (ομοσπονδιακό γραφείο τεχνικής και προμηθειών οπλισμού).6. Τρίτα συμμετέχοντα μέρηΤο παρόν σχέδιο θα χρηματοδοτηθεί κατά 100 % από την κοινή δράση της ΕΕ. Η Γερμανία θα εκτελέσει το σχέδιο εκ παραλλήλου με τα δικά της σχέδια στην Καμπάρκα.7. Κατ' εκτίμηση απαιτούμενα μέσαΗ συμβολή της ΕΕ θα καλύψει την πρόσκληση υποβολής προσφορών και την παροχή εξοπλισμού που απαιτείται για τη λειτουργία της μονάδας ψύξης, της μονάδας αζώτου-οξυγόνου, της μονάδας συμπίεσης και της μονάδας ντίζελ, καθώς και λοιπού εξοπλισμού που απαιτείται για τη λειτουργία της εγκατάστασης καταστροφής χημικών όπλων στην Καμπάρκα. Το κόστος του εξοπλισμού αυτού εκτιμάται ως εξής:>ΘΕΣΗ ΠΙΝΑΚΑ>Επιπλέον, το συνολικό κόστος του σχεδίου περιλαμβάνει ποσό 50000 ευρώ για την κάλυψη των εξόδων μετακίνησης και αποζημιώσεων του καθορισμένου οργανισμού κράτους μέλους, που σχετίζονται άμεσα με την διαχείριση του σχεδίου, και των απρόβλεπτων δαπανών.8. Δημοσιονομικό ποσό αναφοράς για την κάλυψη των δαπανών του σχεδίουΤο συνολικό κόστος του σχεδίου ανέρχεται σε 4050000 ευρώ.


Avis juridique important

|

31997D0373

97/373/ΕΚ: Απόφαση του Συμβουλίου της 5ης Ιουνίου 1997 για το διορισμό ενός τακτικού μέλους και τριών αναπληρωματικών μελών της Επιτροπής των Περιφερειών

Επίσημη Εφημερίδα αριθ. L 158 της 17/06/1997 σ. 0041 - 0041

ΑΠΟΦΑΣΗ ΤΟΥ ΣΥΜΒΟΥΛΙΟΥ της 5ης Ιουνίου 1997 για το διορισμό ενός τακτικού μέλους και τριών αναπληρωματικών μελών της Επιτροπής των Περιφερειών (97/373/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,τις αποφάσεις του Συμβουλίου της 26ης Ιανουαρίου 1994 (1) και της 23ης Ιανουαρίου 1995 (2) για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι, με την παραίτηση του κ. Martin Purtscher, τακτικού μέλους, και των κ.κ. Herbert Sausgruber, Hannes Swoboda και της κας Mari-Ann Esch, αναπληρωματικών μελών, που γνωστοποιήθηκε στο Συμβούλιο στις 21 Μαΐου και στις 29 Απριλίου 1997, αντιστοίχως, έχουν κενωθεί μια θέση τακτικού μέλους και τρεις θέσεις αναπληρωματικών μελών της εν λόγω Επιτροπής,έχοντας υπόψη τις προτάσεις της αυστριακής και της φιλανδικής κυβέρνησης,ΑΠΟΦΑΣΙΖΕΙ:Άρθρο μόνο 1. Ο κ. Herbert Sausgruber διορίζεται τακτικό μέλος της Επιτροπής των Περιφερειών, σε αντικατάσταση του κ. Martin Purtscher και για το υπόλοιπο της θητείας του, δηλαδή έως τις 25 Ιανουαρίου 1998.2. Ο κ. Martin Purtscher διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Herbert Sausgruber και για το υπόλοιπο της θητείας του, δηλαδή έως τις 25 Ιανουαρίου 1998.3. H κα Brigitte Ederer, διορίζεται αναπληρωματικό μέλος της Επιτροπής των Περιφερειών, προς αντικατάσταση του κ. Hannes Swoboda και για το υπόλοιπο της θητείας του, δηλαδή έως τις 25 Ιανουαρίου 1998.4. Ο κ. Gustav Skuthδlla, διορίζεται αναπληρωματικό μέλος της Επιτροπής των Περιφερειών, σε αντικατάσταση της κας Mari-Ann Esch και για το υπόλοιπο της θητείας της, δηλαδή έως τις 25 Ιανουαρίου 1998.Λουξεμβούργο, 5 Ιουνίου 1997.Για το ΣυμβούλιοΟ ΠρόεδροςE. BORST-EILERS(1) ΕΕ αριθ. L 31 της 4. 2. 1994, σ. 29.(2) ΕΕ αριθ. L 25 της 2. 2. 1995, σ. 20.


Avis juridique important

|

32002D0705(01)

Απόφαση του Συμβουλίου της 3ης Ιουνίου 2002 για το διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού οργανισμού για την ασφάλεια και την υγεία κατά την εργασία

Επίσημη Εφημερίδα αριθ. C 161 της 05/07/2002 σ. 0005 - 0007

Απόφαση του Συμβουλίουτης 3ης Ιουνίου 2002για το διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού οργανισμού για την ασφάλεια και την υγεία κατά την εργασία(2002/C 161/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,Έχοντας υπόψη,τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση Ευρωπαϊκού οργανισμού για την ασφάλεια και την υγεία κατά την εργασία(1), και ιδίως το άρθρο 8,τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,τους καταλόγους υποψηφιοτήτων που υπέβαλε στο Συμβούλιο ο πρόεδρος της συμβουλευτικής επιτροπής για την ασφάλεια, την υγιεινή και την προστασία της υγείας στο χώρο εργασίας, όσον αφορά την πρόταση των ομάδων μελών που εκπροσωπούν τις οργανώσεις εργοδοτών και εργαζομένων στην επιτροπή αυτή,Εκτιμώντας τα ακόλουθα:(1) Με την απόφαση της 22ας Μαρτίου 1999(2), το Συμβούλιο διόρισε τα τακτικά και αναπληρωματικά μέλη του διοικητικού συμβουλίου του Ευρωπαϊκού οργανισμού για την ασφάλεια και την υγεία κατά την εργασία για την περίοδο από τις 22 Μαρτίου 1999 ως τις 21 Μαρτίου 2002.(2) Πρέπει να διορισθούν, για μια περίοδο τριών ετών, τα τακτικά και αναπληρωματικά μέλη του εν λόγω διοικητικού συμβουλίου,ΑΠΟΦΑΣΙΖΕΙ:Άρθρο 1Διορίζονται τακτικά και αναπληρωματικά μέλη του διοικητικού συμβουλίου του Ευρωπαϊκου οργανισμού για την ασφάλεια και την υγεία κατά την εργασία για την περίοδο από τις 3 Ιουνίου 2002 έως τις 2 Ιουνίου 2005:Ι. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ>ΘΕΣΗ ΠΙΝΑΚΑ>ΙΙ. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ>ΘΕΣΗ ΠΙΝΑΚΑ>ΙΙΙ. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ>ΘΕΣΗ ΠΙΝΑΚΑ>Άρθρο 2Το Συμβούλιο θα προβεί αργότερα στο διορισμό του μέλους της Ισπανίας, το οποίο δεν έχει ακόμη διορισθεί.Άρθρο 3Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 3 Ιουνίου 2002.Για το ΣυμβούλιοΟ ΠρόεδροςJ. C. Aparicio Pérez(1) ΕΕ L 216 της 20.8.1994, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1643/95 της 29ης Ιουνίου 1995 (ΕΕ L 156 της 7.7.1995, σ. 1).(2) ΕΕ C 97 της 9.4.1999, σ. 1.